text:
“Lako Moni Vakavulici Ira na Lewe ni Veivanua Kece ga Mera Tisaipeli”
“Lako moni vakavulici ira na lewe ni veivanua kece ga mera tisaipeli, ni papitaisotaki ira . . . , vakavulici ira mera muria na ka kece au vakarota vei kemuni.”—MACIU 28:19, 20.
SERE: 141, 97
1, 2. Na taro cava e basika ena ka e tukuna o Jisu ena Maciu 24:14?
KE RA mani duavata kei keda eso se tusaqati keda vakaukaua, e levu era na kaya nida kilai levu na iVakadinadina i Jiova ena noda cakacaka vakavunau. De dua o sa sotava eso ena cakacaka vakaitalatala era sega ni duavata kei na noda vakabauta, ia era doka na noda cakacaka. Eda kila ni parofisaitaka o Jisu ni na vunautaki mada na itukutuku vinaka ni Matanitu ni Kalou ena veiyasa i vuravura. (Maciu 24:14) Ia eda na kila vakacava ni sa vakayacori tiko na parofisai i Jisu ena cakacaka eda vakaitavi tiko kina? Vakacava e ivakaraitaki ni dokadoka ke da nanuma ni o keda ga eda vakaitavi ena cakacaka qo?
2 E levu na matalotu era nanuma nira sa vunautaka tiko na Kosipeli se itukutuku vinaka. Ia na nodra sasaga qori e dau laurai ga ena nodra vunau e valenilotu, porokaramu e kaburaki ena retioyaloyalo se Internet. Eso tale era vakaraitaka qo ena nodra cakacaka ni veivuke se so na sasaga ena veika vakavuniwai se vuli. E tautauvata vakacava qori kei na ka e vakaroti ira kina nona tisaipeli o Jisu mera cakava?
3. Na cava e va na ka mera cakava na imuri i Jisu ena Maciu 28:19, 20?
3 Vakacava o ira na tisaipeli i Jisu, era waraka mera gole yani na tamata? Sega! Ni vakaturi o Jisu, e tukuna vei ira na vica na drau na nona tisaipeli: “O koya gona, ni lako moni vakavulici ira na lewe ni veivanua kece ga mera tisaipeli, ni papitaisotaki ira . . . , vakavulici ira mera muria na ka kece au vakarota vei kemuni.” (Maciu 28:19, 20) E va na ka e vinakati kina. E dodonu meda veivakatisaipelitaki, veipapitaisotaki da qai veivakavulici, ia cava na imatai ni ka meda cakava? E kaya o Jisu: “Lako”! E tukuna e dua na vuku ni iVolatabu me baleta na ivakaro qori: “E nona itavi e dua e vakabauta me ‘lako,’ ke mani taubale e gaunisala se sokota na wasawasa.”—Maciu 10:7; Luke 10:3.
4. Na cava e vakaibalebaletaka na “gonedau ni tamata”?
4 Vakacava e vakaibalebaletaka o Jisu ni kena vunautaki na itukutuku vinaka ena gadrevi ga kina noda sasaga yadua se me tuvanaki me dua na ilawalawa? Ke dua ga me na lako e “veiyasa i vuravura,” ena sega ni rawarawa, ena vinakati kina nodra sasaga e levu. Ni sureti ratou nona tisaipeli o Jisu me ratou “gonedau ni tamata” e dusia ni vinakati kina e levu. (Wilika Maciu 4:18-22.) E sega ni vakaibalebaletaka tiko o Jisu nona siwa duadua tiko ga e dua na dausiwa me waraka toka na ika me katia na baca. Ia e dusia ni na vakayagataki na lawa ni qoli, qori e okati kina na cakacaka vakaukaua, tuvatuvanaki vakamatau, me lewe levu tale ga era cakacaka vata kina.—Luke 5:1-11.
5. Na cava e va na taro me saumi, na vuna?
5 E bibi meda sauma e va na taro qo meda kila kina se o cei era vunautaka tiko nikua na itukutuku vinaka ena kena vakayacori na parofisai i Jisu:
Na itukutuku cava me vakasavui ena cakacaka vakavunau?
Na cava me noda inaki nida vakaitavi ena cakacaka qo?
Na iwalewale cava me muri?
Me vakacava na rabailevu kei na dede ni cakacaka vakavunau?
Na isau ni taro qori eda na rawa ni kila kina se o cei era vakayacora tiko na cakacaka ni veivakabulai qo, meda yalodina tale ga kina.—1 Tim. 4:16.
NA ITUKUTUKU
6. Na cava o nuidei kina ni donu na itukutuku eda vunautaka tiko na iVakadinadina i Jiova?
6 Wilika Luke 4:43. E vunautaka o Jisu na “itukutuku vinaka ni Matanitu ni Kalou,” e vinakata tale ga mera cakava qori na nona tisaipeli. O cei era vunautaka tiko na itukutuku qori ena “veivanua kece ga”? O keda ga na iVakadinadina i Jiova. Eso mada ga vei ira na dau veitusaqati era vakadinadinataka qori. Kena ivakaraitaki, e tukuna e dua na bete daukaulotu vua e dua na tacida ni sa lakova e levu na vanua, e dau tarogi ira tale ga na iVakadinadina ena veivanua ya se itukutuku cava era vunautaka tiko. E kaya na bete: “Era sa lialia dina, nira kaya kece ga: ‘Na itukutuku vinaka ni Matanitu ni Kalou.’” Ia era sega ni “lialia,” era duavata ga, ni qori e dodonu me nodra ivakarau ga na lotu vaKarisito dina. (1 Kor. 1:10) E voqa tale ga na itukutuku qori ena Vale ni Vakatawa Kacivaka na Matanitu i Jiova. E wiliki na mekesini qori ena 254 na vosa, ena dua na vula ena tabaki kina e voleka ni 59 na milioni na ilavelave, e mekesini veisoliyaki vakalevu duadua kina e vuravura.
7. Eda kila vakacava ni sega ni donu na itukutuku era vunautaka tiko na iliuliu ni lotu ni Veivanua vaKarisito?
7 Era sega ni vunautaka tiko na Matanitu ni Kalou na iliuliu ni lotu ni Veivanua vaKarisito. Ia ke ra veivosakitaka, levu era na rairai vakaibalebaletaka tiko ga ina ivakarau ni lomana e dua na lotu vaKarisito. (Luke 17:21) Era sega ni vukei ira na lewenivanua mera kila ni Matanitu ni Kalou e matanitu vakalomalagi e kena iLiuliu o Jisu Karisito. Na Matanitu qori ena walia noda leqa, ena vakarau vakarusa tale ga na ka ca e vuravura. (Vkta. 19:11-21) Ia era vinakata me nanumi o Jisu ena Kirisimasi se Easter. E vaka mera sega ni kila tu se cava ena cakava o Jisu ni sa iLiuliu vou kei vuravura. Nira sa sega ni kila ga na itukutuku e dodonu mera vunautaka, e macala ga nira sega tale ga ni kila na inaki ni nodra cakacaka.
NODA INAKI
8. Na cava e sega ni inaki ni cakacaka vakavunau?
8 Na cava me inaki ni noda cakacaka vakavunau? E sega ni kena inaki na kumuni ilavo kei na tara ni vale lelevu. E tukuna o Jisu vei ratou nona tisaipeli: “E soli wale vei kemudou, dou solia wale tale ga.” (Maciu 10:8) Na Vosa ni Kalou e sega ni dodonu me ka ni rawa ilavo. (2 Kor. 2:17, vmr.) E sega ni dodonu mera rawaka ena vunautaki ni itukutuku qo o ira na vakaitavi kina. (Wilika Cakacaka 20:33-35.) E matata tu na idusidusi qori, ia era kauaitaka e levu na lotu na kumuni ilavo se mera rawa ilavo. Ena vinakati mera tokona e dua na iliuliu ni lotu e saumi, okati tale ga kina e levu tale era vakacakacakataki. E levu na gauna era kumuna na iliuliu ni lotu ni Veivanua vaKarisito e levu na iyau.—Vkta. 17:4, 5.
9. Eda vakaraitaka vakacava ni donu na inaki ni noda cakacaka vakavunau?
9 Na cava e kilai me baleti keda na iVakadinadina i Jiova ena ka e vauca na soli? E tokoni noda cakacaka ena cau e sega ni lavaki. (2 Kor. 9:7) E sega ni caka na soli ena noda Vale ni Soqoni se soqo ni veiwasewase. Ia ena yabaki sa oti, eda vakayagataka e 1.93 na bilioni na aua ena vunautaki ni itukutuku vinaka, eda vakavulica wale tale ga e sivia e ciwa na milioni ena iVolatabu e veivula. E kurabuitaki kina nida sega ni saumi da qai marautaka meda qaravi keda ga vakailavo. E tukuna kina e dua na daunivakadidike me baleta na noda cakacaka na iVakadinadina i Jiova: “Na ka e bibi duadua na vunau kei na veivakavulici. . . . E sega ni dua na italatala e saumi, qo e vakabula ilavo dina.” Cava gona e noda inaki me baleta na cakacaka qo? Nida lomani Jiova dina mai vu ni lomada kei ira na wekada. Na yalorawarawa qori e vakayacori kina na parofisai ena Same 110:3. (Wilika.)
KENA IWALEWALE
10. Na iwalewale cava e muria o Jisu kei ira nona tisaipeli ena vunau?
10 Na iwalewale cava e muria o Jisu kei ira nona tisaipeli ena vunautaki ni itukutuku vinaka? Era vunau ena vanua kece ga era tu kina na tamata. Kena ivakaraitaki, era vunau ena salatu kei na makete. Era vakasaqarai ira tale ga ena nodra dui vale. (Maciu 10:11; Luke 8:1; Caka. 5:42; 20:20) Na iwalewale qori e sega kina na veivakaduiduitaki.
11, 12. Vakatauvatana na sasaga era cakava na lotu ni Veivanua vaKarisito kei keda na dauveiqaravi i Jiova me baleta na vunautaki ni itukutuku vinaka.
11 Vakacava era cakava tale ga qori na lotu ni Veivanua vaKarisito? Era raica na lewe ni nodra lotu ni nodra itavi ga na italatala mera vunau, nira saumi kina. Ia era sega ni “gonedau ni tamata” na nodra italatala, era kauaitaka ga vakalevu mera karoni ira na lewe ni ivavakoso sa tu rawa. Ena so na gauna, era dau muria eso na nodra italatala eso na iwalewale ni veivakalotutaki. Kena ivakaraitaki, ena itekitekivu ni yabaki 2001 e vola kina na tui tabu o John Paul II: “Ena veiyabaki sa sivi au dau taleva na ivunau me baleta na iwalewale vou ni veivakalotutaki. Au tokaruataka tale qo . . . Meda yalogu tale me vakataki Paula, ni kaya: ‘Au na kalouca keu sega ni vunautaka na Kosipeli.’” E kaya tale na tui tabu ni itavi qo “e sega ni rawa ni vakatautaki ga vei ira na ‘kenadau,’ e dodonu me nodra itavi kece na Tamata ni Kalou.” Ia e le vica era sa muria na ka e tukuni qori?
12 Ia vakacava o keda na iVakadinadina i Jiova? O keda duadua ga eda vunautaka nona sa veiliutaki tiko mai vakatui o Jisu ena 1914. Eda vakabibitaka na cakacaka vakavunau me vaka na ivakaro i Jisu. (Mari. 13:10) E vakamacalataki ena ivola Pillars of Faith—American Congregations and Their Partners: “E bibi duadua vei ira na iVakadinadina i Jiova na kaulotu.” E tomana o koya e vola na ivola qori, me baleta na ka e tukuna e dua na iVakadinadina: “Nira sotavi ira na walokai, ira na galili, se tauvimate, era na saga mera veivuke, . . . Ia era sega ni guilecava ni nodra itavi bibi mera vakasavuya na itukutuku vakayalo me baleta na icavacava ni vuravura sa roro tiko mai kei na sala me rawati kina na bula tawamudu.” Eda se vunautaka tiko ga na itukutuku qori na iVakadinadina i Jiova, nida muria na iwalewale a vakayagataka o Jisu kei ira na nona tisaipeli.
KENA RABAILEVU, KENA DEDE
13. Me vakacava na rabailevu ni cakacaka vakavunau?
13 E tukuna o Jisu me baleta na rabailevu ni cakacaka qo ni na vunautaki e “veiyasa i vuravura” na itukutuku vinaka. (Maciu 24:14) E vinakati mera tisaipeli na “lewe ni veivanua kece ga.” (Maciu 28:19, 20) Qori e vinakati kina na cakacaka e vuravura raraba.
14, 15. Na ivakadinadina cava e dusia nida sa vakayacora na parofisai i Jisu me baleta na rabailevu ni cakacaka? (Raica na imatai ni iyaloyalo.)
14 Me rawa nida kila se da vakayacora vakacava na iVakadinadina i Jiova na parofisai i Jisu me baleta na rabailevu ni cakacaka vakavunau, meda dikeva mada eso na itukutuku dina. E rauta ni 600,000 na italatala ni lotu Veivanua vaKarisito e Merika, ia na iwiliwili ni iVakadinadina i Jiova ena vanua qori e rauta ni 1,200,000. E vuravura raraba e via 400,000 vakacaca na bete ni Lotu Katolika vakaRoma. Vakasamataka na keda iwiliwili na iVakadinadina eda vunautaka tiko na Matanitu ni Kalou. E vuravura raraba, e rauta ni walu na milioni eda bole meda vunau ena 240 na vanua. E vakatubuqoroqoro dina na cakacaka sa vakayacori tiko, me vakacaucautaki qai vakalagilagi ga kina o Jiova!—Same 34:1; 51:15.
15 Nida iVakadinadina i Jiova, eda vinakata meda vunautaka na itukutuku vinaka vei ira e levu ni bera na icavacava. Qori na vuna eda duatani kina ena vakadewataki ni ivola vakaivolatabu kei na kena vakarautaki. Eda veisoliyaka wale e levu sara na ivola, mekesini, tikidua, ivola ni veisureti ni soqo vakaiwasewase kei na iVakananumi. E vakarautaki e levu na ivola vakaivolatabu qori ena sivia na 700 na vosa. E vakarautaki rawa e sivia e 200 na milioni na iVolatabu-Vakadewa ni Vuravura Vou ena 130 vakacaca na vosa. Ena yabaki sa oti mada ga e rauta ni 4.5 na bilioni na ivola vakaivolatabu e vakarautaki rawa. Sa tiko tale ga ena noda website vakadonui e sivia e 750 na vosa. Na ilawalawa cava tale ni lotu era cakava tiko qori?
16. Eda kila vakacava ni tokoni keda na iVakadinadina i Jiova na yalo tabu?
16 Ena vakacava na dede ni cakacaka vakavunau? E tukuna o Jisu ni na yacova sara na ivakataotioti ni veisiga, “sa na qai yaco [e muri] na icavacava.” Na isoqosoqo lotu cava tale e vunautaka tiko na itukutuku vinaka me yacova na iotioti ni veisiga qo? Era na kaya beka eso eda sotava ena cakacaka vakaitalatala, “E tiko vei keimami na yalo tabu, ia o kemuni oni cakava tiko na kena cakacaka.” Na noda vosota tiko na cakacaka qo e vakaraitaka ni tokoni keda na yalo tabu ni Kalou. (Caka. 1:8; 1 Pita 4:14) Era saga eso na matalotu mera vakatotomuri keda na iVakadinadina i Jiova ena noda dau vunau, ia e matewale na sasaga qori. Eso era cakava na cakacaka ni kaulotu ena dua na gauna lekaleka, oti ga era sega ni rawata. Eso tale era saga mada ga mera gole e veivale, ia na cava era lai vunautaka? Na kena isau e vakaraitaka nira sega ni cakava tiko na cakacaka e tekivutaka o Jisu.
O CEI ERA VUNAUTAKA TIKO NA ITUKUTUKU VINAKA NIKUA?
17, 18. (a) Eda vakadeitaka vakacava ni o keda na iVakadinadina i Jiova eda vunautaka tiko nikua na itukutuku vinaka? (b) E rawa vakacava nida tomana tiko ga na cakacaka qo?
17 O cei gona e vunautaka dina tiko na itukutuku vinaka ni Matanitu ni Kalou nikua? Eda rawa ni tukuna ena nuidei: O keda na “iVakadinadina i Jiova!” Na cava eda nuidei kina? Ni donu na itukutuku eda vunautaka tiko, qori na itukutuku vinaka ni Matanitu ni Kalou. Nida gole yani vei ira na tamata e vakaraitaka nida muria tiko na iwalewale donu ni vunau. E donu na inaki ni noda cakacaka vakavunau—e yavutaki ena loloma, sega ni rawaka vakailavo. E rabailevu duadua na noda cakacaka, eda vunau vei ira kece na lewe ni veimatanitu kei na duivosavosa. Eda na sega ni soro ena cakacaka qo, me yacova na icavacava.
18 Eda qoroya dina na veika eda sa cakava rawa na dauveiqaravi ni Kalou ena gauna vakatubuqoroqoro eda sa bula tu kina qo. Ia e rawati vakacava? Na kena isau e kune ena ivola i Paula vei ira e Filipai: “Na Kalou sara ga e cakacaka tiko vei kemuni me salavata kei na ka e vinakata, moni kua kina ni vinakata wale ga, moni cakava sara ga.” (Fpai. 2:13) Me uqeti keda tiko mada ga na Tamada dauloloma nida vakacavara vinaka na noda cakacaka vakaitalatala.—2 Tim. 4:5.


c: text/html

text:
E Vakaivolatabu na iVakavuvuli ni Letoluvakalou?
Me Download
Kena iSau Vakaivolatabu
E vakavuvulitaka e levu na matalotu na Letoluvakalou.
Ia dikeva na ivakamacala ena Encyclopædia Britannica: “E sega ni basika ena Veiyalayalati Vou na vosa na Le Tolu Vakalou se na kena ivakamacala . . . E basika vakamalua ni oti e vicavata na senitiuri qai veiletitaki vakalevu.”
E sega tale ga ni bau tukuni ena iVolatabu ni Kalou e tiki ni Letoluvakalou. Dikeva na veitikinivolatabu qo:
“O Jiova na noda Kalou, e dua ga na Jiova.”—Vakarua 6:4
“O kemuni, na yacamuni ga o Jiova, o kemuni ga oni Cecere Duadua e vuravura taucoko.”—Same 83:18
“Ena rawata na bula tawamudu o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.”—Joni 17:3.
“E dua ga na Kalou.”—Kalatia 3:20.
Cava era vakavuvulitaka kina e levu na matalotu na Letoluvakalou?
VULICA ESO TALE NA KA
Na Cava Mada e Kaya na iVolatabu me Baleta na Kalou?
E kauaitaki iko dina na Kalou? Vulica nona itovo kei na sala mo toro volekati koya kina.

robotstxt: allowed

filter: keep


text:
LESONI 6
Na Cava na iNuinui me Baleti Ira na Mate?
1. Na cava na itukutuku vinaka me baleti ira na mate?
Ni yaco yani o Jisu e Pecani volekati Jerusalemi, sa oti e va na siga na mate i Lasarusa na nona itokani. A lako o Jisu ena ibulubulu rau qai tomani koya na ganei Lasarusa, o Meri kei Marica. Sega ni dede era gole yani e dua na ilala levu. Vakasamataka mada na nodrau marau o Marica kei Meri ni sa vakaturi Lasarusa o Jisu.
Sa kila rawa tu o Marica na itukutuku vinaka me baleti ira na mate. A kila ni o Jiova ena vakaturi ira na mate mera bula tale e vuravura.
2. Na cava na kedra ituvaki na mate?
Eda buli na tamata mai na kuvu ni qele. (Vakatekivu 2:7; 3:19) E sega ni tiko vei keda e dua na ka tawarairai, e sega tale ga ni bula tiko e dua na ka ena gauna eda mate kina. Sa cegu na yavala ni noda mona ena gauna qori, sa oti tale ga na ka eda vakananuma. Nira sega ni vakila e dua na ka o ira na mate, a sega kina ni talanoataka o Lasarusa e dua na ka a yaco ena gauna a mate kina.
Vakacava ena vakararawataki ira na tamata na Kalou ena bukawaqa nira mate? Ni tukuna na iVolatabu nira sega ni vakila e dua na ka o ira na mate, e macala vakasigalevu ni lasu na ivakavuvuli ni kama mai eli qai beci kina na Kalou. E vakasisila vua na vakasama nira na vakararawataki ena bukawaqa na tamata.
3. E rawa nira vosa vei keda na mate?
Era sega ni rawa ni vosa se rogo na mate. (Same 115:17) Ia e tiko eso na agilosi ca, era rawa ni vosa vei ira na tamata ra qai lasutaka ni o ira na sa mate. (2 Pita 2:4) E vakarota o Jiova meda kua ni saga meda veivosaki kei ira na mate.
4. O cei ena vakaturi?
E levu vei ira na milioni vakacaca era mate tu ena ibulubulu era na vakaturi mera bula e vuravura. Era na vakaturi mada ga eso era sega ni kila na Kalou kei na so tale ga na dau caka ca.
Ena soli na gauna vei ira na vakaturi mera vulica na ka dina me baleta na Kalou, ra qai vakaraitaka na nodra vakabauti Jisu ena nodra talairawarawa vua. (Vakatakila 20:11-13) O ira era vakaturi ra qai cakava na ka vinaka era na marautaka na bula tawamudu e vuravura.
5. Na cava e vakaraitaka na veivakaturi me baleti Jiova?
E rawa na inuinui ni veivakaturi ena nona tala mai na Kalou na Luvena me mate ena vukuda. Na veivakaturi e ivakaraitaki ni loloma i Jiova kei na nona loloma soli wale. O cei sara mada o via sotava ena gauna era na vakaturi kina na mate?
VULICA ESO TALE NA KA
Na Cava Mada e Kaya na iVolatabu?
Era tu e Vei na Mate?
Vulica na ka e kaya na iVolatabu me baleta na vanua era tu kina na mate kei na vuna eda mate kina.
Na Cava Mada e Kaya na iVolatabu?
Na iNuinui Totoka me Baleti Ira na Wekada Era sa Takali
Sa takali e dua na wekamu voleka? E rawa ni o raici ira tale? Vulica na ka e kaya na iVolatabu me baleta na veivakaturi.
Na Cava Mada e Kaya na iVolatabu?
Era Vakamua Vakacava na Noda Bula na Veika Bula Vakayalo?
E vakamacalataki ira na agilosi kei na timoni na iVolatabu. Era bula dina na kabula vakayalo? Era vakamua vakacava na nomu bula?


text:
Ka Vovou ena JW.ORG
E laurai e ke na ka e se qai vakacurumi ga ena jw.org. Mo raica na mekesini vovou, ivola kei na so tale na ka e tabaki, gole ina vanua e volai kina iVola.
CAMEROON
Vakacalaka e Cameroon
YATU FILIPAINI
Cakacaka ni Vakacoko ena Yatu Filipaini
SAUMI NA TARO VAKAIVOLATABU
E Veisaqasaqa na ka e Volai ena iVolatabu?
Dikeva eso na tikinivolatabu e dau nanumi ni veisaqasaqa kina na ka e volai ena iVolatabu, kei na idusidusi ena veivuke ena kena vakamatatataki na kena ibalebale.
AUSTRIA
Vakacaucautaki na iVakadinadina i Jiova ena Keba ni Veivakararawataki e Gusen
Dolavi na ivakananumi ena ika13 ni Epereli, 2014, me baleti ira na 450 na iVakadinadina era vesu donuya nodra veiliutaki na Nazi ena keba ni veivakararawataki e Mauthausen kei Gusen mai Austria.
SOQO LAVOTAKI
Macala ni Bose Vakayabaki
—Okotova 2013
Era marautaka na bose vakairogorogo qo e sivia na 1.4 na milioni ena 31 na vanua, qai sevutaki kina na itabataba vakavoutaki ni Vakadewa ni Vuravura Vou ena vosa vakavalagi.
MERIKA
Volitaka na iVakadinadina i Jiova e Dua na iSakisaki kei Brooklyn
A vakadeitaki ena ika24 ni Me, 2016, me sa volitaki na tabavale ni iVakadinadina i Jiova e tiko ena dua na yasayasa kilai levu e Brooklyn.
ECUADOR
Na Uneune e Ecuador
JAPANI
Na Uneune e Japani
RUSIA
Era Via Sogota na Vakailesilesi na Valenivolavola ni iVakadinadina i Jiova e Rusia
Era veivakarerei ena dua na ivola na vakailesilesi e Rusia ni na rawa ni kau tani nodra galala ni sokalou na iVakadindina i Jiova e Rusia.
HUNGARY
Kedra iVakananumi na iVakadinadina Era Vakamatei ena Gauna i Itala
A cereki e dua na vatu ni ivakananumi e Budapest me kedratou ivakananumi e va na cauravou iVakadinadina i Jiova eratou vakamatei ena vuku ni nodratou vakabauta donuya na iKarua ni iValu Levu.
VEIYASA I VURAVURA
Veisureti na iVakadinadina i Jiova ina iVakananumi ni Mate i Jisu
Sa tekivu nodra veisureti na iVakadinadina i Jiova ina iVakananumi ni mate i Jisu, ena vakayacori ena ika23 ni Maji, 2016.


text:
Cava e Vakatokai Kina o Jisu me Luve ni Kalou?
Kena iSau Vakaivolatabu
E sega ni vakawati na Kalou me rawa ni vakaluveni kina. E Dauveibuli o koya, e bulia na ka bula kece. (Vakatakila 4:11)
Koya gona e vakatokai o Atama, na imatai ni tamata e buli me “luve ni Kalou.” (Luke 3:38) E tukuna tale ga na iVolatabu ni buli Jisu na Kalou.
Koya gona e okati tale ga o Jisu me “Luve ni Kalou.”—Joni 1:49.
A buli Jisu e liu na Kalou ni bera ni qai buli Atama.
E tukuna na yapositolo o Paula me baleti Jisu: “O koya na iyaloyalo ni Kalou tawaraici, na ulumatua ni kabuli kece.” (Kolosa 1:15) Se bula tu mai lomalagi o Jisu ni bera ni qai sucu ena valenimanumanu e Peceliema.
E kaya na iVolatabu ni ‘vu mai liu sara o koya, mai na gauna makawa dina.’ (Maika 5:2) Me vaka ni ulumatua ni Kalou o Jisu, a bula tu mai lomalagi ni bera ni sucu vakatamata e vuravura.
E tukuna mada ga o Jisu: “Niu . . lako sobu mai lomalagi.”—Joni 6:38; 8:23.


text:
“Ia ni da sa qai vakadonui e na vuku ni Nona dra, e na qai rawarawa cake me da vakabulai mai na cudru e na Vukuna.” – Roma 5:9
Na vakabulai e sa imatai ni kena yaga na dra i Karisito ki na noda bula. E dina ni da sa veitalanoa e na ulutaga oqo e na veisala e so e na ivola oqo, ia e na vinaka me da dikeva vakavoleka cake, baleta na kena rui bibi.
Vei ira kece na veika e sa vakatakila vei au na Kalou, e sega ni dua e lauti au vakalevu cake mai na noqu vulica, ni uto ni vakabauta dina, ke da biuta vakatikitiki mada na duidui ni vakatavuvuli e so ka tu e na veimata lotu duidui, o ya, ni veivakabulai e basika duadua ga mai na dra nei Jisu Karisito. Na dina oqo e vakadeitaki vakaruasagavulu-ka-lima e na Veiyalayalati Vou, o ya ni dra nei Karisito, e sema dei tu ki na kena veivakabulai na Nona mate.
Au vakabauta, na imatai ni gauna e sotava kina na dra i Jisu e dua na tamata, e na nona ciqoma ki na nona bula e na vakabauta, o ya e rairai dua na gauna e na vakaibalebale ka vakavu veisau duadua e na nona bula. Na tamata vakabauta taucoko ka ra sucu vou tale, era vakila na veisau oqo ni ra sotava ka ciqoma na dra i Jisu, e na dua na sala e tatara vakatitobu ki na nodra bula vakayalo, ni ra veivutuni ka vakabauta na Kalou e na vuku i Karisito. E sega ni dua na ka e vuravura oqo e rawa ni vakatauvatani kei na nona vakila e dua, na veivakasavasavataki kei na veivakavoui, e na gauna e vuya tani kina ko Jisu na ivalavala ca kei na caka cala kecega.
Ni taurivaki na dra i Jisu ki na nona bula e dua, e savata laivi kece na nona dukadukali, ka na savasava vuka e mata ni Kalou. Sa dua na ka na levu ni reki e vakila e dua na tamata ni sa sucu vou tale! Ni da raica e dua na tamata vakabauta vou vakaoqo, e na vaka beka ni da raica tikoga na tamata makawa, ka ni sega ni veisau na kena irairai vakayago kei na nona itovo. Ia, na kena irairai vakayago o ya, e dau vaka me rairai vou e na veisala e so. Eda rawa ni vakila e dua na veivakavoui e sa ovica tu e dua na gone sucu vou vakayalo ni Kalou. E vakavuqa, ni dau vaka e dua na serau kei na totoka vou e sa curuma e dua vakaoqo.
Ia, na veisau ka yaco e loma, e na gauna ni sucu vou, e sa dua na ka e dredre me vakamacalataki, ka sa dua na ka duadua e tawa kilai rawa e na bula vaKarisito. E kaya vei keda na iVola Tabu, “Ia kevaka sa tu vata kei Karisito e dua na tamata, sa qai buli vou: sa lako tani na veika makawa; raica, sa yaco me vou na ka kecega” (2 Korinica 5:17).
Na veisau lelevu duadua, era yaco e lomana, yalona kei na nona vakasama na tamata sucu vou. Na yalo beitaki (guilt) ka dau vakabobulataka tu mai vakadede na tamata oqo, e sa taluva mai vua. Na yalo beitaki e sa dua na mate ni vakasama veivakaleqai levu duadua e rawa ni sotava e dua. E dau taubibi ka vakavu lomaleqa ki na nona bula, me vaka e dua na mavoa e sega ni mavo rawa.
Na yalo beitaki e dau rawa me vakayadrati keda mai na moce, me veivakarerei e na veibeitaki e sa katakata dina. E dau bulia na ilatilati e na keda maliwa kei ira na wekada, ka dau vakatanitaka na itovo ni noda veitokani kei ira na tamata, ka vu mai e na levu ni lomaleqa. E dau veivakabobulataki vei keda e veigauna ni da vakila ni vakawadrava kece tiko na ka eda cakava. Na yalo beitaki e sa dua na iyaragi warumisa ni veivakarusai nei Setani.
Ia, na vanua e drodrova na dra i Jisu, e vui tani mai kina na yalo beitaki kecega. Ni basika mai na veivakabulai dina, e kau laivi kina na yalo beitaki kecega. Ni yali na yalo beitaki, e sereki na yalo me vukatubu cake me vaka na yalo i Atama, e na nodrau a gade voli kei na Kalou e na mudremudre ni siga. (Vakatekivu 3:8.) Ni yali na yalo beitaki, e sereki me galala na vakasama me rekitaka na veikilai kei na Kalou ni veivosoti, e na veisala e se sega ni bau kilai e liu.
Me da dikeva mada na veisala e vuqa, e veivakabulai kina na dra i Jisu.
NA DRA E VOLIA LESU NA BULA
Matai, e na dra ga, eda sa voli lesu kina mai na ivalavala ca. E taudaku ni lotu, na vanua ga eda rogoca kina na “voli lesu”, o ya, e na sitoa ni vesu iyaya, se pawnshop. E curu yani kina e dua, ka la’ki vesuka e dua na nona iyaya mareqeti, me vaka beka na kaloko ni liga. E qai sauma vua ko taukei ni sitoa na ilavo e rau sa veiyalayalati kina. Kevaka e gadreva na tamata o ya me mai kauta lesu na nona iyaya, e dodonu me sauma lesu tale na ilavo vua na taukei ni sitoa, ka qai vakuria tale e na kena tubu. Na nona mai taura lesu tale na nona iyaya e na nona sauma vakailavo, e vakatokai me “volia lesu tale” (redemption).
E dua beka na kena vakatautauvata, o ya, ni noda bula e a vesu tu vua na vuni ca, ia na dra i Jisu e a qai voli keda lesu, ka sauma na isau ka sega tale ni dua e sauma rawa. Na dra i Jisu duadua ga, e taukena na kaukauwa me sereki keda mai na vale ni veivesu ni valavala ca. E rawa me vakasavasavataka na tamata dukadukali duadua, ka veisautaki koya me savasava vuka ka me taucoko na nona bula. O Pita e a kaya, ni da sa sega ni voli lesu e na veika caca wale, se e na ka e sega ni tudei, ia e na dra talei ga i Jisu:
Ni dou sa kila ni dou a sega ni voli e na veika e caca wale, e na siliva se na koula, mai na nomudou ivalavala sesewa dou sa rawata mai vei ira na nomudou qase; e na dra talei ga i Karisito, me vaka na lami sa sega ni ca e dua na tikina; o koya sa lesi e liu sa qai tauyavutaki e muri ko vuravura, a sa qai vakaraitaki e na gauna e muri oqo e na vukumudou. Ia sai koya dou sa vakabauta kina na Kalou, o koya ka vakaturi Koya cake tale mai na mate, ka solia Vua na i ukuuku; me sa i Koya ga na Kalou dou sa vakabauta ka vakanuinui kina. (1 Pita 1:18-21)
Na iVola Tabu e kaya vakamatata vei keda ni “kevaka sa sega ni vakadavei na dra, sa sega ni bokoci na ivalavala ca” (Iperiu 9:22). E a vakadeitaka talega ko Jisu, e na Nona kaya, “Oqo na noqu dra ni veiyalayalati vou sa liviraki e na vukudra e lewe vuqa, me bokoci na ivalavala ca” (Maciu 26:28). Na Efeso 1:7 kei na Kolosa 1:14, e rau kaya ruarua, e na vuku i Karisito, “Eda sa rawata kina na bula sa voli e na Nona dra, io, na vakabokoci ni valavala ca.”
Me’u tokaruataka, na dra i Jisu duadua ga e rawa me voli keda lesu. Na ilavo, e dua na iyau ka levu na kena yaga, ia na ilavo kece ka tu e vuravura, e sega ni rauta me volia lesu na bula ni duabulu na tamata ivalavala ca. Na vosoti, e sega ni ka sau rawarawa; e a vakayalia kina na Kalou na bula nei Luvena. E na Nona solia na Nona bula ko Jisu, e a titobu dina na Nona vakararawataki. Na rarawa ka a sota kaya, e sega na vosa me rawa ni tukuna na kena tarabi Vua. E a kila tu ni na colata na icolacola bibi kei vuravura taucoko e vatuvatu ni tabana, ia e a lomasoli ga me colata, me vueti keda kina mai na tawase tawamudu mai vua na Kalou. Na dra i Jisu e sa yavu-vatu dei ni noda vakabauta kei na noda bula.
E sa dua na ka lagilagi dina vei au, e na kena a vakatakilai vei au me’u raica, ni Kalou e solia vei keda na Nona bula mai na dra i Jisu. E dodonu me da vakabauta ni na vakayacora na dra, na veika e kaya na Kalou ni na cakava. Ni da cakava oqo, eda na sega ni tovolea me da vakanuinui ki na noda caka vinaka se itovo vinaka, o koya ka na sega ni vakabulai keda rawa. Kevaka ko nanuma ni ko rawa ni vakalomavinakataka na Kalou e na nomu caka vinaka se itovo vinaka, ka sega kina na cakacaka ni dra nei Jisu, ia e sa cala sara na nomu nanuma. Eda sega ni vakabulai e na noda caka vinaka se itovo vinaka. Ia, eda vakabulai ga e na noda vakabauta na dra i Jisu, kei na noda vakatusa e gusuda ni da gadrevi Jisu me noda Turaga ka me Tui ni noda bula. (Roma 10:9.)
Me vaka eda sa raica oti, e na Veiyalayalati Makawa, e dua na ilati e a wasei koya na bete – o ya o koya ka cabora na dra e na icabocabo-ni-soro – mai vei koya e vakasaqara tiko na veivosoti kei na veisavai. E na kena vakasama vakayalo, na ilati ka wasei keda mai vua na Kalou, sa ikoya na kena vakavotukana tu na ivalavala ca e na noda bula. Na ivalavala ca e taukena tu na kaukauwa e na noda bula vakayago, ka sega ni da rawa ni vakalasuya na dina o ya. Na ilati ni “yago ivalavala ca” oqo, e na rawa ga ni kau tani e na gauna e sa kau tani kina na ivalavala ca mai na noda bula. E sega ni da kauta laivi rawa na ilati oqori, e na noda kaukauwa vakai keda. E sega ni da kauta laivi rawa na ivalavala ca mai na yagoda, e na noda caka vinaka se e na noda sasaga ga vakatamata. Ia, e se tiko na noda inuinui: na Lami ni Kalou e sa kauta laivi oti na ilati.
Ia ni da sa sega ni rawarawa ki na vunau, ni sa malumalumu e na vuku ni tovo vakayago, sa qai lewa na Kalou me mate na ca e na yago, ni sa tala na Luvena e na itovo ni yago sa tu kina na ca, ka me isoro ni valavala ca: me da cakava rawa kina na ivalavala dodonu ni vunau, ni da sa sega ni muria tiko na itovo vakayago, eda sa muria ga na Yalo. (Roma 8:3-4)
E kena ibalebale oqo, e na Nona a lako mai vakatamata ki vuravura ko Jisu, e a kauta laivi kina na ilati, e na Nona cabora na Yagona me keda iSosomi, ka mani vakatawayagataka kina na kaukauwa ni valavala ca e lomada. “E na sala vou ka bula, o koya sa qai vakatara vei keda ko Koya, ia sa ka e curu kina na ilati, oqori na Yagona” (Iperiu 10:20). Ia oqo, e sa dua na ka dokai ka lagilagi dina vei keda, me da vakacurumi ki na Loqi Tabu Sara vakalomalagi, ka la’ki tiko e na serau ni Kalou. (tikina e 22.) E rawa ga na veika oqo baleta ni a vakadavea na Nona dra e na vukuda na Lami ni Kalou.
E SOLIA NA VEIVINAKATI NA DRA
Na kena vakacabori na manumanu kei na imadrali me yaco kina na veivinakati e na Veiyalayalati Makawa, e vakatavulici keda e na rua na ka. Matai, e sega ni dua na ka e cakava rawa na tamata, me sauma taucoko kina, (ka yaco vakadua ga), na isau ni valavala ca ni tamata. Karua, na kena veiokati na veimadrali duidui ka dau vakacabori e liu, e a vakaraitayaloyalotaka tikoga na kena taucoko kei na kena veiokati na dave ni dra nei Karisitio e na kauveilatai. Ka kena ikuri, me vaka na kena yaco ga vei ira era talairawarawa ki na veiyalayalati kei Koya, na mana ni veivinakati o ya, e vakakina na kena yaco ga na veivakabulai e daidai, vei ira era ciqomi Jisu e na nodra vakabauta na dra e a vakadavea.
E a curu ko Jisu Karisito ki na serau ni mata ni dabedabe vakaTui nei Tamana, ka kauta tiko na ikaukau ni Nona dra talei. E daidai, e kacivi keda tiko na Nona dra ni sa sivi oqo e 3,500 na yabaki mai na gauna ni matai ni Siga ni Veibuluti, ka uqeti keda tiko me da, “Curu yani. Ni kua ni vakarokoroko tu mai vakayawa! Ko ni sa vakadonui e mata ni Kalou!”
Na dra i Jisu, e sa isau ka a saumi me da sereki kina mai na vale-ni-veivesu ni valavala ca. Na vakacabo isoro nei Jisu, e sa buluta kece na nomu ivalavala ca: o koya e nakiti, kei koya e vakacalaka; o koya e vakaitamera, kei koya talega e nanumi ni tawa yaga.
E SOLIA NA VEIVAKADONUI NA DRA I JISU
Me tokaruataki, e sega walega ni buluta na noda ivalavala ca na dra i Jisu, ia e sauma taucoko sara na kena isau, ka sotava kece kina na isau e dodonu ka veiraurau kei na gagadre ni Kalou.
A ra sa vakadonuya walega e na Nona loloma ni sa volia na bula ko Jisu Karisito: o koya sa lesia na Kalou me ibulubulu vei ira sa vakabauta, e na Nona dra, me vakatakila na Nona ivalavala dodonu ni sa sega ni sauma na ivalavala ca sac aka oti, ka ni sa vosota na Kalou. (Roma 3:24-25)
Na iVola Tabu e kaya vakamatata ni da sa vakadonui e na vuku ni Nona dra. E kena ibalebale oqo ni da sa veisautaki me vaka ga eda a sega ni caka cala.
Ia na Kalou sa vakatakila na Nona loloma vei keda, ni sa mate na Karisito me noda isosomi ni da sa tamata ca. Ia ni da sa qai vakadonui e na vuku ni Nona dra, e na qai rawarawa cake me da vakabulai mai na cudru e na vukuna. (Roma 5:8-9)
E dua na vua ni noda sa vakadonui, o ya eda sa veisaututaki kei na Kalou, ka oqo, e qai vakatarai keda me da bulataka e dua na bula ni veimaliwai voleka kei Koya. “Ia e na gauna oqo ni dou sa tu vata kei Karisito, oi kemudou ka a yawa e liu, dou sa qai voleka mai e na vuku i Karisito” (Efeso 2:13). Na dra i Karisito e vueti keda mai na cudru ni Kalou (Roma 5:9). E vakatarai keda talega me da vorata na kaukauwa nei koya na dauveibeitaki, o Setani (Vakatakila 12:11). E na vuku ni dra i Karisito, e sa vakatawayagataki kina na kaukauwa nei Setani me beitaki keda.
E TAUCOKO NA NODA VOSOTI E NA VUKU NI DRA
Ni kaya na Vosa ni Kalou, “Kevaka sa sega ni vakadavei na dra, sa sega ni bokoci na ivalavala ca” (Iperiu 9:22), na vosa na “bokoci” e vakadewataki mai na vosa vakavavalagi, “remission”, ka dau tukuni me baleta na kena sa tarovi na tete ni “cancer” e na yagona e dua e tauvi koya na mate o ya. Ni vakayagataki na “remission” e na kena ibalebale oqo, e sa kilai tu vei ira era vosataka, ni rawa me lesu tale mai na mate, dina beka ni sa tarovi na kena tete. Ia, na vosa na “bokoci”, mai na kena vakadewataki mai na vosa vaKirisi, e kena ibalebale e ke, ni sa vakawabokotaki se vakayali vakadua. E kena ibalebale ni sa vakarusai ka yali vakadua, me vaka ga e sega ni a tu e liu. E na sega ni rawa me lesu tale mai. Na Yalo Tabu e vakadeitaka vei keda, ni gauna e sa vosoti kina na ivalavala ca, e sa sega ni rawa me da qai beitaki tale kina. E sa kau laivi vakadua na noda caka cala, ka na sega ni qai nanuma tale na Kalou. Ni da kerea na Kalou me vosota na noda ivalavala ca, na dra i Jisu e na kauta laivi vakadua
Ko Tevita e a vakaraitaka na vakasama oqo ni a kaya, “Me vaka na kena yawa na vanua e cadra kina na siga, ki na vanua sa dromu kina na siga, sa vakayawataka vakakina vei keda ko Koya na noda ivalavala ca” (Same 103:12). Ni raica mada na kena dina vaka “jiokaravi” (geographic reality) na ka e tukuna ko Tevita. Ni bera ni qai kila na tamata na ibulibuli ni vuravura, e a sa kila vinaka tu na Kalou na kena ibulibuli, ka a vakatakila vei Tevita e dua na ka veivakurabuitaki me baleta na noda vakabulai: o ya, na yawa ni vanua e kauta laivi kina na noda ivalavala ca mai vei keda. Na kena ivakaraitaki oqo: kevaka ko vodo waqavuka, mo vuka cake ki na vualiku (north), ko na yacova e dua na vanua, ni ko sa na tekivu vuka sobu tale tiko ki na sauca (south). Ia, kevaka e sega ni cegu na nomu vuka sobu tiko, ko sa na tekivu vuka cake tale tiko ki na vualiku. Ia, na tokalau (east), kei na ra (west), e rau na sega ni sota rawa. Ko na rawa ni vuka ki na tokalau, se ki na ra, ka ko na rawa ni vuka tu me tawamudu, ia ko na sega ni yacova rawa e dua na vanua mo rawa ni kaya kina, ni ko sa vuka sivia na tokalau, ka ko sa tekivu vuka tiko ki na ra.
E a kaya ko Tevita, ni o ya na kena yawa na vanua e sa kauta laivi kina mai vei keda na noda caka cala na Kalou. E sega walega ni savata laivi na noda ivalavala ca na dra i Jisu Karisito, ia e vakawabokotaka tani mai vei keda na ivalavala ca, me da savasava vuka, e na kena ivakarau ka rawata duadua ga o Koya.
E VAKASAVASAVATAKI KEDA NA DRA
Na dra i Jisu, “a sa vakasavasavataki keda mai na ca kecega” (1 Joni 1:7). E dau vakavuqa, e na noqu raivotu mai vua na Kalou, au sa raica na iyaloyalo ni valavala ca, ni ra taubena tu na tamata me vaka na vatu e vesu tu e domodra. Na iyaloyalo vakaloloma oqo e ivakaraitaki matata ni nodra itutu vakayalo na tamata ka ra se sega ni vakatusai ira, ka ra se sega ni vakabauti Jisu me vosoti ira.
Ia, ni da ciqomi Koya, na dra talei ni Lami ni Kalou e na vakasavasavataki keda mai na caka cala kece eda sa vakayacora. “Vei Koya sa lomani keda, ka savai keda mai na noda ivalavala ca e na Nona dra dina” (Vakatakila 1:5). E vakavoui keda vakadua na kauveilatai. Au kila ni’u sa savasava vuka ka sa vakavinakataki tale na noqu bula.
E sega ni dua na ka e rawa ni vakatauvatani ki na kaukauwa kei na yalodei ko vakila, ni ko kila ni ko sa sega ni beitaki. Kevaka ko kila tu ni sega na nomu cala, ka ko tu e na dodonu, ko na rawa ni sotava na veibeitaki lasu kece ka vakanamata mai vei iko. Eda sega ni vakadonui e na vukuda vakai keda, e na vuku ni caka cala eda a cakava. E kena ibalebale ni sega vei keda na kaukauwa me da taqomaki keda mai na lewa ni Kalou. Ia, na dra i Karisito e sa veisautaka na veika kece. E kaya vei keda na Iperiu 13:12, ni da sa vakatabui e na vuku ni dra i Jisu. E kena ibalebale oqo, ni da sa vakatabui e mata i Jiova.
E dina ni rau viavia tautauvata na ka e rua oqo, ia na vakasavasavataki kei na vakaduavatataki, e rau ka duidui. E na vuku ni dra i Karisito, e sa vakasavasavataki kina mai na ivalavala ca kei na beitaki, e dua na tamata vakabauta ka sa ciqoma na Turaga ko Jisu Karisito ki na nona bula, ka sa vakatarai koya talega me vakaduavatataki kina vua na Kalou.
Oqo na ka eda gadreva vakalevu duadua: na vosoti ni valavala ca, na kau laivi ni veibeitaki, na savai ni lomada, kei na vakasavasavataki ni noda lewa-eloma, e na vuku ni dra i Jisu. Mo sili kina, ko na qai “vulavula vakalevu ka vakalailai na uca-vulavula” (Same 51:7).
E na vakatanievei na dra nei Karisito, o Koya ka vakacabori Koya vua na Kalou e na vuku ni Yalo Tabu tawa mudu ia ka sega vua na ca, e na sega beka ni rawarawa sara me vui laivi kina na nomudou lewa-eloma mai na cakacaka sa ka ni mate, mo dou qarava na Kalou bula? (Iperiu 9:14)
Sa sinai na yaloqu e na vakavinavinaka e na vuku ni dra i Jisu. E dau vakawasoma e na gauna ni sokalou, ni’u dau raica na kena sa boro damudamu tu na lalaga ni veivale ni lotu. E vakakina na kena boro damudamu talega na tevale ni vunau. Ni ra lako cake mai na tamata me ra soli bula vua na Kalou, au dau raica ni ra sa vui ka vakasavasavataki. Era dau kaya, “Au vakila sara ga na noqu sa savasava vuka. E vaka ni’u sa vakasilimi e na uciwai ni bula.” E wasoma talega na noqu sa raica na nodra laivi ira na tamata na yalo velavela, ka ra sa dro tani.
E na dua na gauna, au a vunautaka tiko na Vosa ni Kalou mai Trinidad. Au a vakabibitaka tiko na kaukauwa ni veivakabulai ni dra i Jisu me vueti ira na tamata mai na nodra caka cala. E na gauna au qai kacivaka kina na veisureti ni soli bula, e rauta ni drau vakacaca na tamata – ka levu ga vei ira era lotu vakaMoselamani – era sa lako cake mai me ra ciqoma na Turaga ko Jisu Karisito me nodra i vakabula.
E VEIVAKATURI CAKE TALE MAI NA MATE KA SOLIA NA BULA TAWAMUDU NA DRA
Na dra i Jisu e taukena talega na kaukauwa me veivakaturi cake tale mai na mate. Me vaka ga na kena sa mate na yago ka sa kau laivi mai kina na dra, sa vakakina na vakabauta e mate, ni sega kina na dra veivakasavasavataki i Jisu. Se, sa na wili me vakabauta ka sa vakatawayagataki, baleta ni vakararavitaki tu ki na dua na ka e mate.
Na wainimate, e rawa ni taukena na kaukauwa veivakurabuitaki me vakabula na tauvi mate, ia na dra duadua ga i Jisu Karisito, e taukena na kaukauwa me vakatura cake tale na mate. Sa ka rawarawa sara vua e dua na tamata yalo vakatani ka tauri dakai tu, me kauta laivi na bula, ia , na dra duadua ga i Jisu, e rawa ni kauta lesu mai na bula. E na vuku ni dra i Jisu, era na curuma bula kina na mate ko ira era vakabauti Koya; ka ra na bula tawamudu talega vata kei na Kalou! E a kaya ko Jisu,
E dina, e dina au sa kaya vei kemudou, o koya sa vakabauti au sa rawata na bula tawa mudu. Koi au na madrai ni bula. Sa kania na mana mai na veikau ko ira na nomudou qase, a ra sa mate ga. Sai koya oqo na madrai , sa lako sobu mai lomalagi, me ra kania na tamata, ka sega ni mate. Koi au na madrai bula sa lako sobu mai lomalagi; kevaka sa dua e kania na madrai oqo, e na bula ka tawa mudu; ia na madrai ka’u na solia sa lewequ, o koya ka’u na solia me bula kina ko ira na kai vuravura. (Joni 6:47-51)
Sa gagadre tawamudu ni tamata kece me bula tawamudu. Eda sa gadreva kece me da kila ni da na bula tu ga, e na gauna eda sa takali yani kina. Ko Jisu, e sa solia tu vei keda na sala me vakamamautaki kina na noda gagadre tawamudu oqori. Ko ira na veimataqali lotu lelevu kece, era vakatavuvulitaka e dua na itovo ni bula tawamudu ni sa oti na bula oqo, ia, na lotu vakaKarisito duadua ga, e rawa ni kaya ni o Koya ka a tauyavutaka na lotu oqo, e sa ivakadinadina ni tucake tale mai na mate.
Ia ni sa lewe vata ka dra vata ko ira na gone, sa yaco talega ko Koya me vakakina; me vakamalumalumutaki koya kina sa lewa na mate, o koya na tevoro, e na vuku ni mate; me sereki ira talega era vaka na bobula e na nodra bula voli taucoko ni ra sa rerevaka na mate. (Iperiu 2:14-15)
E a lako mai ki vuravura ko Jisu, me rawa vakalevu na bula (Joni 10:10), ia e a lako talega mai me rawa kina na bula tawamudu: “Oi au na vu ni tucake-tale, kei na vu-ni-bula: ko koya sa vakabauti au, kevaka sa mate, e na bula ga: ia ko koya yadua sa bula ka vakabauti au, e na sega sara ni mate” (Joni 11:25-26). Me vaka ni sa tu e na dra na bula, e na vuku ni Nona dra ga, o koya eda na bula kina ni sa cava noda bula. Au vakabauta ni kaya na iVola Tabu, ni ko Jisu, e a vakaturi cake mai na mate e na kaukauwa ni Nona dra vakai Koya:
Ia na Kalou ni veivakacegui, o Koya ka kauta tale mai na mate na noda Turaga ko Jisu, na nodra iVakatawa levu na sipi, e na vuku ni dra sa ia kina na veiyalayalati tawa mudu, me vakavinakataki kemudou mada ko Koya e na ivalavala vinaka kecega, mo dou cakava na Nona lewa, ka me cakava ko Koya e na lomada na ka sa vinaka Vua. (Iperiu 13:20-21)
Baleta ni sa bula tiko ko Jisu, era na vakabulai talega mai na mate ni yagodra, ko ira na tamata vakabauta, e na vuku ni dra talei ni Lami. E na dua na siga, eda na soqoni kina vata kei ira era sa vakabulai mai lomalagi, kei ira na jerupi, kei ira na lewe ruasagavulu-ka-va (Vakatakila 5:11), ka da na qai lagata, “Sa yaga na Lami ka vakamatei, me soli Vua na kaukauwa, kei na iyau, kei na vuku, kei na qaqa, kei na veidokadokai, kei na vakarokoroko, kei na vakavinavinaka” (v 12).
NA IMADRALI CECERE DUADUA
E dau talanoataki na kedrau italanoa e dua na veiganeni, ka rau a sucu vata mai kei na dua na mate ni dra kunekunei dredre, ka rau gadreva na veiqaravi maqosa sara mai vei ira na vuniwai. O koya na gonetagane, me vaka ni se qai yabaki tolu ga, e a sa tekivu sotava na kaukauwa ni mate o ya. E a gadreva vakatotolo na gonetagane oqo na soli ni dra, ka sa kilai ni ko ganena duadua ga e tiko vua na mataqali dra e veiganiti kei koya. E sa tekivu sara me ratou vakamacalataka vakamalua vei goneyalewa, ko rau na itubutubu kei ratou na vuniwai, na ituvaki ni veika e gadrevi me caka: o ya, ni sa gadreva o ganena na soli ni dra, ka sa ikoya duadua ga e rawa ni solia vua.
E mani galu vakadede tu ko goneyalewa, ka rairai vakasamataka vakatitobu sara na ibalebale ni veika e tukuni vua. Ia, ni dede vakalailai, e sa mani vakadonuya me ratou taura na vuniwai na nona dra, me soli vei ganena. A mani davo sara e na dela ni teveli, ka sa vakacuruma sara na icula ki ligana na nasi. E vakaraica matua toka ko goneyalewa ni sa drodro na nona dra ki loma ni tavaya ka na vakayagataki me soli kina vei ganena. Ni sa oti na tauri ni nona dra, e a ucuna sara mai tuba ko nasi na icula, ka kaya sara vei goneyalewa, “Ko sa gone vinaka dina ni ko sega ni rere se tagi. Ia, tu sara mo lako.”
E a veilecayaki vakalevu ko goneyalewa, ka tarogi nasi sara, “Ia, au na qai mate e na gauna cava?”
E a nanuma cala ko goneyalewa ni sa na mate o koya, me bula kina ko ganena, ia e a qai solia ga na nona dra e na yalo lomasoli, dina ga ni nanuma tu ni sa na mate.
Ia, na yalololoma kei na yalo lomasoli vakaoqo, e sa kunekunei dredre e daidai. E lewe vica wale sara vei keda, eda na solia na noda bula e na vukudra na noda daulomani, kevaka e gadrevi. E Dua ga, e rawa ni sauma na noda ivalavala ca, e na Nona vakatara me vakadavei na Nona dra, ka sa i Jisu, e a solia na Yagona kei na Nona dra, e na yalololoma kei na yalo lomasoli, me daru vueti kina, ko iko kei au. E sega tale e dua me veirauti kei na bibi ni isau me saumi. E sega tale e dua, me na rawa me noda imadrali ka me sauma na isau e gadrevi.
KO KARISITO E LOMADA
Mai na itekivu ni Vakatekivu, me yaco sara ki na icavacava ni Vakatakila, e vakaraitaka tiko vei keda na Kalou ni gadreva e dua na kawatamata, o koya e na vakarokorokotaki Koya ka lomani Koya. E a kila dei tu ni sega ni dua e rawa me talairawarawa taucoko ki na Lawa ka a soli mai vei Mosese, ka qai tala mai kina na Luvena duabau, me mai vueti keda ka solia talega vei keda na Yalona, na Yalo Tabu. Ia, ni da veivutuni ka vakatusa na noda ivalavala ca vua na Turaga, ka da solia Vua na noda bula, e cakava o Koya e dua na ka veivakurabuitaki – e lako mai ka mai vakaitikotiko e lomada, ka sa vakavoutaki tale kina na noda veitokani kei na Tamada vakalomalagi.
Au via vakauqeti iko mo ciqomi Jisu kei na vakacabo isoro cecere ka sa cakava e na vukumu. Kevaka ko se sega ni kilai Jisu, wilika na iVola Tabu ka vulica na veika me baleti Koya. Ko gadreva mo kila vinaka sara se o cei o Koya. Na iVola Tabu, e sa Nona Vosa dina na Kalou, ka kaya tiko ni dodonu mo sucu vou ki na matanitu ni Kalou:
Sa vosa ko Jisu ka kaya vua (vei Nikotimo), E dina, e dina, au sa kaya vei iko, “Kevaka sa sega ni sucu tale na tamata, e na sega ni raica rawa na matanitu ni Kalou. (Joni 3:3)
Na nomu ivalavala ca, e sa rawa me savai mai na veivakadonui e sa vakatara na dave ni dra i Jisu e na kauveilatai. Se mani vakacava na nomu nanuma ni ko sa tamata ca duadua e delai vuravura, ko se rawa ga ni vuki vei Jisu, me vosoti kina na nomu caka cala kece. Ko rawa ni cavuta na qaqa ni masu oqo, “I Jisu, au sa vakabauta ni ko ni sa Luve ni Kalou ka noqu iVakabula. Au vakabauta ni ko Ni a mate e na kauveilatai, ka tucake tale, me rawa ni’u bula vou kina vei Kemuni. Au kerei Kemuni mo Ni vuya laivi na noqu ivalavala ca e na Nomuni dra savasava, ka mo Ni vakasavasavataki au. Ni vakasinaiti au e na Nomuni Yalo Tabu, me rawa ni’u bula kina e Vukumuni. Au sa cabora na noqu bula me’u lomani Kemuni ka qaravi Kemuni. Emeni.”
Kevaka ko a cavuta na masu o ya mai na uto ni lomamu, e na yalodina na Kalou me vosoti iko ka vakasavasavataki iko taucoko. E na solia vei iko na iloloma ni Nona Yalo Tabu, o Koya ka na mai vakaitikotiko e lomamu, ka vukei iko mo talairawarawa Vua ka qaravi Koya. Ko sa na okati mo lewe-ni-vuvale ni Kalou, ka ra na yadravi iko ka taqomaki iko na Nona agilosi.
E na dua na siga, o Koya sara ga ka a vakadavea na Nona dra e na vukuda, e sa na noda Turaga-ni-lewa. E kaya na iVola Tabu, “Sa lesi me mate vakadua ko ira na tamata, ka me qai muri na siga ni lewa” (Iperiu 9:27). E na vinaka me da dau nanuma tikoga na Nona vakacabo isoro e na vukuda, ka me da cabori keda taucoko Vua. Au vakauqeti iko mo se tei cakava rawa oqo, ka ni ko sega ni kila tu, se na auwa cava ko na sotavi Koya kina, o Koya na nomu Turaga-ni-lewa.
- VAKABAUTA NA DRA
Ko na sega ni sauma rawa na isau ni nomu ivalavala ca, ka sega talega, e na nomu talairawarawa, mo rawata na isolisoli ni lagilagi. Ia, ko Jisu e sa lomasoli me kauta laivi kece na nomu ivalavala ca, ka solia talega vei iko na isolisoli ni bula e na Nona matanitu lagilagi, kevaka walega ko vakatara mo vakararavitaka Vua na nomu vakabulai.
Ko sa luve ni Kalou li? Ko sa wilika na Turaga ko Jisu Karisito me nomu iVakabula? Ko veimoqe tiko beka kei na ivalavala ca e na nomu bula? Ko sa gadreva dina beka mo sereki mai na ivesu ka tarovi iko tiko mo marautaka na bula e na kena cecere duadua? E a vakadavea na Nona dra ko Jisu, mo kunea kina na veivosoti kei na vakacegu. Vakabauta na dra i Jisu, o koya ka bokoca na ivalavala ca kecega. E sa cecere ka kaukauwa cake na Nona dra, mai na nomu ivalavala ca. Vakabauta ni a mate e vukumu ka tucake tale mai na mate me vosoti iko e na vuku ni nomu ivalavala ca.
E kureitaki se boroi na dra ni Lami ki lomada e na vakabauta. E kaya na iVola Tabu, “Ni sa vakabauta sa ia kina ko Koya na kana vata ni lako-sivia, kei na kureitaki na dra, me kakua ni tarai ira ko koya sa vakamatei ira na ulumatua” (Iperiu 11:28). Vakabauti Jisu, na nomu Bete Levu, me kureitaka ki lomamu na Nona dra ni veivinakati.
E kureitaki talega ki lomamu na Nona dra, ni ko vakamalumalumutaki iko e na serau ni Kalou, ka guta mo vakasaqarai Koya. E na masu kilai levu ni kere veivosoti nei Tevita, e vakatusa kina o koya na dina oqo:
Kemuni sa sega ni vinakata me’u vakacabo isoro, se’u na cakava: Ko ni sa sega talega ni rekitaka na isoro kama. Ai soro vua na Kalou na yalo sa raramusumusu; a yalo sa ramusu, ka bibivoro, ko Ni na sega ni cata, na Kalou. (Same 51:16-17)
E na vakasama vakayalo, na dra i Jisu e tagica tiko me vueta na yalomu. Me vaka au sa kaya oti, e vakatutusa tiko vakadomoilevu cake na Nona dra e na vukumu, ka lailai na rorogo ni veibeitaki ni nomu ivalavala ca. Ia, e sega ni yaga vei iko na kaukauwa ni dra i Jisu, kevaka e sega ni kureitaki ki lomamu kei na nomu lewa-eloma.
Kevaka ko tamata vakabauta, ko sa bula tiko beka e na ibalebale kece ni nomu vosoti kei na nomu ciqomi e na vuku i Jisu? E sa nomu oti tu beka ka sa vakadeitaki tu na nomu inuinui ni bula tawamudu? Kevaka e sega, ko rairai se sega ni vakayagataka kece tiko na yaga ni kureitaki ni dra ki na nomu bula. Kakua ni vakatara e dua na yalo beitaki me bula tale tiko e nomu lewa-eloma, ia mo sili e veisiga e na dra talei i Jisu, o koya “sa vakasavasavataki keda mai na ca kecega” (1 Joni 1:7)
What can wash away my sin?
Nothing but the blood of Jesus;
What can make me whole again?
Nothing but the blood of Jesus.
O! Precious is the flow
That makes me white as snow;
No other fount I know,
Nothing but the blood of Jesus.
E vakakina na nona vosa e dua na dau buli serekali kilai levu, ni kaya,
There is a fountain filled with blood
Drawn from Immanuel’s veins
And sinners plunged beneath that flood
Lose all their guilty stains.
Na dra talei ni Lami e sa noda inuinui ka noda ivakadei. E sega ni vakaiyalayala na ka e sa vakayacora na dra, ka rawa talega ni vakayacora. E vakadeitaka vei keda na dra na noda sa vakabulai kei na noda sa vosoti. Me tokaruataki, eda sega ni vakanuinui rawa ki na noda caka vinaka me da rawata kina na veivosoti, baleta eda na sega ni yacova rawa na ivakatagedegede ni vinaka e veirauti kei na noda dinau ni valavala ca. Ia, na dra i Karisito, e sa solia vei keda na veivueti e veirauti ka talei duadua. “O koya eda sa rawata kina na bula sa voli e na Nona dra, io na veibokoci ni valavala ca, me vaka na Nona loloma levu” (Efeso 1:7). Na Nona dra e sa cakava na veika e sega ni dua tale na ka, se dua tale na tamata, e cakava rawa.
Back to Table Of Contents
Ni qai sikova talega na websites oqo:
Na iNaki Vuni E 5 Ni Nomu Bula
Ni sarava e ke na Jesus Movie e na vosa vakaViti.


text:
Mo Lesu Vei Jiova
O Jiova e vaqara na nona sipi lako sese, e sureti iko tale ga mo lesu vua.
iVola Mai na iLawalawa Dauvakatulewa
Na ivola qo mai na iLawalawa Dauvakatulewa e vakamasuti ira na dauveiqaravi ni Kalou era biuta na bai.
WASE 1
“Au na Vaqarai Koya e Yali”
Ena rai ni Kalou, vakacava e yali vakadua na sipi e lako sese?
WASE 2
Nuiqawaqawa
—“Sogolati ena Sala Kece”
Ke o rarawa ni o sega ni solia rawa vei Jiova na ka o dau cakava e liu, ena yaga vei iko na nona kaukaua.
WASE 3
Rarawa
—Nida “Didivaka e Dua na Ka”
Tolu na ivakavuvuli vakaivolatabu ena yaga vei iko mo vosota ni caka ca vei iko e dua na tacimu.
WASE 4
Ora ni Lomada
—“Vakasavasavataki Au Mai na Noqu Valavala Ca”
Sala cava o na vakila kina na vakacegu ni savasava nomu lewaeloma?
WASE 5
Lesu Vua na “iVakatawanisipi kei na iVakatawa ni Nomuni Bula”
Keu via lesu vei Jiova, meu tekivu vakacava? Era na ciqomi au na lewe ni ivavakoso?
iTinitini
Vakacava o nanuma lesu na gauna vinaka o marautaka kei ira na dauveiqaravi i Jiova?


text:
- Viliame Seuseu, Setefano Somoca, Alefoso Yalayalatabua, Isireli Ledua, Viliame Veikoso, Ben Sadrugu, Apisalome Ratuniyarawa, Leone Nakarawa, Isireli Kaloucava, Andrew Durutalo, Derryck Thomas, Rupeni Nasiga, Samu Bola, Koresi Ledua, Nemia Kenatale, Aporosa Vata, Alipate Tani, Josefa Satini, Ravai Fatiaki, Isake Katonibau, Ropate Ratu, Isaia Nawaqa, Apisalome Waqatabu, Orisi Qilai, Iliesa Keresoni, William Saukuru;
- Reserves : Waisale Vatuvoka, Sionasa Vunisa, Jonetani Ralulu, Iowane Naivalurua, Mosese Volavola, Vereniki Sauturaga, Tawake Kalaveti, Sisari Tagivakatini.
Fiji Barbarians :
- Josaia Cikaitoga, Ifereimi Lalakolabasa, Leong Kwong, Manasa Saulo, Waisea Daveta, Josese Bolabasaga, Jovesa Tanikorolevu, Penisoni Ledua, Momo Vayarame, Aseri Baleitamana, Luke Nakobukobua, Lemeki Damu, Sainivalati Takailagi, Penijamini Makutu, Henry Seniloli, Nikola Matawalu, Koroi Yavala, Anare Vakawaletabua, Tevita Taga, Tevita Rogo, Kolinio Vunaki, Malakai Kaci, Ilaitia Leka, Pio Kautoga, Simione Ravaga, Kini Murimurivalu;
- Reserves : Obaia Tanua, Epeli Qativi, Jone Waisale, Jone Vinaiwere, Sakiusa Malai, Noa Nakaitaci, Rusiate Matai, Lasarusa Tabu, Josefa Levula.
The Pacific Rugby Cup tournament starts this week. Check other entries on this blog for the tournament schedule.


text:
O Cei e Tauyavutaka na iVakadinadina i Jiova?
E tekivu ena icavacava ni ika19 ni senitiuri na neimami isoqosoqo. Ena gauna ya, era tekivu vulica vinaka na iVolatabu e dua na ilawalawa lailai era tiko mai Pittsburgh, Pennsylvania, e Merika. Era vakatauvatana na ka era vakavulica na veilotu kei na ka e vakavulica na iVolatabu. Mani tabaki na ka era vulica ena ivola, niusipepa, kei na mekesini sa kilai nikua me Vale ni Vakatawa—Kacivaka na Matanitu ni Kalou.
E dua vei ira na lewe ni ilawalawa qori o Charles Taze Russell. E dina ni liutaka o Russell na cakacaka ni vuli vakaivolatabu qai imatai tale ga ni edita ni Vale ni Vakatawa, ia e sega ni tauyavutaka e dua na lotu vou. E nona inaki o Russell kei ira na Gonevuli ni iVolatabu, na yaca era kilai kina ena gauna ya, mera vakabibitaka na ivakavuvuli i Jisu Karisito ra qai muria nodra ivakarau ni sokalou na lotu vaKarisito ena imatai ni senitiuri. Me vaka ni tauyavutaka o Jisu na lotu vaKarisito, keimami raici koya me iliuliu ni neimami isoqosoqo.—Kolosa 1:18-20.


text:
Thought: YHWH Made
Her Beautiful!
,,,,,,,,,,,,,,,,,,,
Serving For Yom Sheini,
[Seventh Month] Tishri 26, 5774
MAI NA
NEVI’IMI AKARONIMI (FROM THE NEVI’IM ACHRONIM)
A
qai baci yaco tale mai vei au na vosa i Yahuwe (YHWH) ni kaya, 2 Tamata, cakava
vei Yerushalayimi me kilakasamataka na vakasisila ni veika era dau cakava, 3
Kaya ni tukuna o Yahuwe na Sau (Sovereign YHWH) vei Yerushalayimi, Mai na kemu
itekitekivu kei na nomu sucu, o iko o vu mai na vanua o Kena'ani; na tamamu e dua na Emori, kei na tinamu e dua na Hiti. 4 Ia e na
veika me baleta na nomu sucu, e na siga o a sucu kina, e sega ni dua a [bau] drutia laivi na wa i na nomu
ivicovico, vakasilimi iko e na wai me
vakasilimi iko, walia na yagomu e na masima se ologi iko e na isulu. 5 E sega
ni dua vei ira era a raici iko, a bau
tubu na nona lomani iko me cakava vei iko e dua vei na ka oqo e na vukumu, e a
sega sara ga ni dua a bau lomani iko. [Ia na ka ga a yaco], ni o kolotaki tu ga i tautuba e na loma ni rara, e na nomu
dukaduakali, e na siga o a vakasucumi kina.
6
¶ Au a tavali tiko, au qai raici iko e keya, ni o veimoqeyaki tiko e na nomu
dra o iko vakataki iko; ia o se kotora tu ga na nomu drau, au qai kaya [Mo]
bula! 7 Au na vakalevu taka na kemu iwiliwili me vaka sara na kau era tubu tu e
loma ni rara. Oti a qai tubu dina na kemu iwiliwili, o a tubu cake, o tadolova
na yabaki o rawa ni vakatubu kawa kina (puberty) a rarai mai na sucumu, qai tubu balavu na
drauniulumu; ia o a luvawale ka laurai levu [tu na nomu luvawale]. 8 Oti au baci toso siviti iko
tale, vakaraici iko au qai raica ni sa yaco mai na nomu gauna ni dodomo.
Au dedeka yani na noqu kote e delamu,
meu ubia na nomu iyaya vuni, au na curu e na dua na veidinadinati vata kei iko,
e kaya o Yahuwe na Sau (Sovereign YHWH), qori o qai yaco kina mo noqu. 9 Oti au
qai vakasilimi iko e na wai, au savata laivi na dra mai vei iko, ka lumuti iko
e na waiwai. 10 Au vakaisulutaki iko talega e na isulu tali veivolavolai,
vakaivavataki iko e na ivava beleti leca; au vauca na ulumu e na dua na ivau
lineni matailalai, ka vakasulutaki iko e na silika. 11 Au solia vei ira na
iyaya ni sasauni mo vakayagataka; na qato mo tokara e ligamu kei na dua na
taube e domomu, 12 E dua na mama [mo tokara] e ucumu, na sau me baleta na
daligamu, kei na dua na isala vakatui totoka vakaoti mo tokara e ulumu. 13 Qori
o a vakaiukuukutaki kina e na koula kei na siliva; o a vakaisulutaki e na
lineni matailalai, na silika kei na
isulu tali veivolavolai; o kania na falawa matailalai duadua, na hani
kei na waiwai olive. O a tubu rairai vinaka vakaoti, e a rauti iko sara ga mo
ranadi. 14 Na kemui irogorogo a qai tete yani e na kedra maliwa na veimatanitu,
baleta na kemu irairai totoka baleta ni daumaka vakaoti, baleta niu a
vakatokara vei ira na noqu lagilagi, e kaya o Yahuwe na Sau (Sovereign YHWH).
NA IVAQA NI BULA (FOOD FOR THE SOUL)
Io,
vueti ira era vakayarayarataki laivi tiko me ra lai vakamatei, o iko beka o na
sega ni vueti ira era vakarau vakamatei. 12 Kevaka o kaya, Keitou a sega ni
kila kina e dua na ka, e na sega beka ni kila mai o koya e dau vakatulewataka
na vuniyalo? Io, o koya e dau taqomaki iko e na kila, e na qai veisausaumi lesu
vei ira yadua me veiraurau kei na ka e
dodonu me sauti koya.
LOMANI YAHUWE NA NOMU KALOU (LOVE YHWH YOUR MIGHTY ONE)
E
NA vukuna na
iliuliu. Laga vata kei na ivakatagi wa. E dua na sere, e dua na same. 2(1)
Kemuni na Kalou (Mighty One), ni yalololoma mai vei keimami, ká vakalougatataki
keimami. Me cakava mada ga o koya me serauni keimami na matana, Selaa. 3(2)
Me rawa ni kilai e vuravura na nomuni ivalavala, kei na nomuni dau veivueti vei
ira na veimatanitu kecega. 4(3) Laivi ira na tamata me ra vakamuduo vei
kemuni, kemuni na Kalou (Mighty One); laivi ira na tamata me ra vakamuduo vei
kemuni, o ira taucoko. 5(4) Laivi ira na veimatanitu me ra mamarau ka kaikaila
e na reki, baleta o kemuni oni na vakatulewa vakadodonu, ka tubera na
veimatanitu e vuravura. 6(5) Laivi ira na tamata me ra vakamuduo vei kemuni,
kemuni na Kalou (Mighty One), laivi ira na tamata me ra vakamuduotaki kemuni, o
ira taucoko kece sara. 7(6) O vuravura sa vuataka na kena tatamusuki; me
vakalougatataki keda mada ga na Kalou (Mighty One), kemuni na neimami Kalou
(Mighty One) ni vakalougatataki keimami. 8(7) Me vakalougatataki keda tikoga o
Yahuwe (YHWH); me rawa ni rerevaki koya tiko ga na [veivanua me yacova] na
iyalayala kei vuravura.
YHWH bless you and keep you; 25 YHWH make his face shine upon you and give you life; 26 YHWH lift up his countenance upon you and give you peace. B’midbar 6:24-26May the Name of Yahweh, Mighty One of Avraham, Yitz'chak and Ya'akov be freely published in the world today, so people can know him and find blessings.


text:
iVolatabu-Vakadewa ni Vuravura Vou
Dikeva na ivukevuke yaga ni iVolatabu Vakadewa ni Vuravura Vou, e vakadewa donu, kilai rawarawa tale ga.
Cava e Kaya na Vosa ni Kalou
Raica ena iVolatabu na isau ni 20 na taro bibi.
TARO 1
O Cei na Kalou?
TARO 3
O Cei e Vola na iVolatabu?
TARO 9
Na Cava Eda Rarawa Kina?
TARO 11
Na Cava e Yaco Nida Mate?
TARO 14
O na Qarava Vakacava Nomu iYau?
TARO 15
O na Marau Vakacava?
TARO 19
Na Cava e Lewe ni iVolatabu?
iVakamacala Taumada ni iVolatabu-Vakadewa ni Vuravura Vou
iVola Mai na Komiti ni Vakadewa iVolatabu na Vuravura Vou.
Wilika na iVolatabu ena Internet
Na iVolatabu-Vakadewa ni Vuravura Vou e donu, kilai rawarawa tale ga.
Veitaravi ni iVola ena iVolatabu
Ena droini qo e tiko kina na ivakamacala yaga me baleta na iVolatabu, me vaka o koya e vola, vanua e volai kina, kei na gauna e volai oti kina.
iVakaleka e Vakayagataki ena iVakamacala e ra
E vakamacalataki eke na ivakaleka kece e vakayagataki ena iVolatabu Vakadewa ni Vuravura Vou kei na kedra ibalebale.
iDusidusi ni Vosa ena iVolatabu
Ona raica eke na vica vata na vosa, ivosavosa kei na wase ena iVolatabu.
iVakamacala ni Vosa ena iVolatabu
iVakamacala ni vosa kei na kedra ibalebale ena iVolatabu.
iKuri A ni iVakadewa ni Vuravura Vou
Ena vakadinadinataki eke na vuna meda nuitaka kina na iVolatabu ena Vuravura Vou.
iKuri B ni iVolatabu-Vakadewa ni Vuravura Vou
Raica na mape, droini, gauna, ivakarau, e vakalevutaka nomu kina na iVolatabu.
B14-A


text:
LESONI 5
Na Cava na iNaki ni Kalou me Baleta na Vuravura?
1. Na cava e bulia kina na Kalou na vuravura?
E vakarautaka o Jiova na vuravura me noda itikotiko na kawatamata. Erau sega gona ni buli na imatai ni veiwatini o Atama kei Ivi me rau vakatawana na lomalagi, ni sa buli ira oti na agilosi na Kalou mera vakaitikotiko kina. (Jope 38:4, 7) Ia a kauta na imatai ni tagane qai vakatikori koya ena dua na parataisi totoka e vakatokai na were o Iteni. (Vakatekivu 2:15-17) E solia vua o Jiova kei ira na nona kawa na inuinui mera marautaka na bula e vuravura me tawamudu.
A parataisi duadua ga ena ivakatekivu na were o Iteni. E tukuni vei rau na imatai ni veiwatini me rau tawani vuravura kei na nodrau kawa. Toso na gauna me rau lewa na vuravura taucoko, rau qai vakatetea na parataisi. (Vakatekivu 1:28) Ena sega sara ni vakarusai na vuravura. Ena tiko dei kina na kawatamata.
2. Na cava sa sega ni parataisi kina nikua na vuravura?
Erau talaidredre vua na Kalou o Atama kei Ivi, mani vakasavi rau mai na were o Jiova. Sa sega ni parataisi kina na vuravura, a sega tale ga ni dua na tamata e vakalesuya rawa mai. E tukuna na iVolatabu: “Sa soli tu na vuravura ena ligana na vunica.”—Jope 9:24.
Vakacava sa guilecava o Jiova na nona inaki taumada me baleta na kawatamata? Sega! O koya e cecere duadua. Ena vakayacora dina nona inaki. (Aisea 45:18) Ena vakalesuya ina kawatamata na nona inaki taumada me baleti ira.
3. Ena vakalesui mai vakacava na Parataisi?
Ena vakalesui mai na Parataisi e vuravura ni sa veiliutaki o Jisu na Tui ni Kalou. Ena ivalu e vakatokai na Amaketoni, o Jisu ena liutaki ira na agilosi ni Kalou mera vakarusai ira kece era saqata na Kalou. Oti ena qai vesuki Setani o Jisu me 1,000 na yabaki. Era na bula na tamata ni Kalou ena gauna ni veivakarusai baleta o Jisu ena dusimaki ira, ena taqomaki ira tale ga. Era na marautaka na bula tawamudu ena Parataisi.
4. Ena oti ninaica na rarawa?
Ena vakaotia ena gauna cava na Kalou na ca e vuravura? A tukuna o Jisu na “ivakatakilakila” me dusia ni sa voleka na icavacava. E leqataki na bula ni kawatamata ena ituvaki da donuya tu qo, e vakaraitaka tale ga nida sa bula tu qo ena “ivakataotioti ni veika vakavuravura.”
O Jisu ena vakaotia kece na rarawa ni sa liutaka mai lomalagi na vuravura ena loma ni 1,000 na yabaki. (Aisea 9:6, 7; 11:9) Ena sega wale ga ni Tui o Jisu, ena Bete Levu me bokoca na nodra ivalavala ca o ira era lomana na Kalou. Na Kalou ena vakayagataki Jisu me vakaotia kina na tauvimate, qase, kei na mate.
5. O cei ena bula ena Parataisi se bera mai?
O ira era talairawarawa vua na Kalou era na bula ena Parataisi. (1 Joni 2:17) O Jisu e talai ira na nona imuri mera vakasaqarai ira na yalomalumalumu, qai vakavulici ira ena sala me vakadonui ira kina na Kalou. O Jiova sa vakarautaki ira tiko nikua e vica vata na milioni mera bula ena vuravura Parataisi se bera mai. (Sefanaia 2:3) E vakavulici ena nodra Vale ni Soqoni na iVakadinadina i Jiova na sala me tagane vakawati qai tama vinaka kina e dua, kei na sala me yalewa vakawati qai tina vinaka kina e dua. Era sokalou vata kina na gone kei na itubutubu ra qai vulica na sala me yaga kina vei ira na itukutuku vinaka.
VULICA ESO TALE NA KA
Na Cava na iNaki ni Kalou me Baleta na Vuravura?
Vakacava ena yaco dina na inaki ni Kalou me baleta na vuravura parataisi? Ke vaka kina, gauna cava?


text:
Vakadamurimuria Nodra Vakabauta
iTukutuku ni Gauna
Ena vukei iko na itukutuku ni gauna kei na mape mo raitayaloyalotaka na vanua era bula kina na tamata yalodina ena iVolatabu.
iVola Mai na iLawalawa Dauvakatulewa
E uqeti iko na iLawalawa Dauvakatulewa me yaga nomu wilika qai vulica na ivola qo vakavuvale.
iKau
Era tu ena iVolatabu na kena ivolatukutuku na tagane kei an yalewa dina. Eda na vakadamurmuria vakacava nodra ivakaraitaki ni vakayalodina?
EPELI
‘E Vosa Tiko ga, Dina ni sa Mate’
Na cava eda rawa ni vulica me baleti Epeli kei na nona vakabauta, dina ni sega ni levu na kena itukutuku ena iVolatabu?
NOA
E ‘Dau Lako Vata kei na Kalou Dina’
Na dredre cava e sotava o Noa kei watina ni susugi luvedrau? E laurai vakacava vei ratou na vakabauta ni ratou tara na waqa?
EPARAMA
“Tamadra Kece na Vakabauta”
E vakaraitaka vakacava o Eparama na vakabauta? Sala cava o via vakadamurimuria kina na vakabauta i Eparama?
RUCI
‘Au na Lako ina Vanua o na Lako Kina’
Na cava e yalorawarawa kina o Ruci me biuta nona vuvale kei na nona vanua? Na itovo cava e laurai vua e vakamareqeti koya o Jiova?
RUCI
Na “Yalewa Yalododonu”
Na cava e bibi kina nodrau vakamau o Ruci kei Poasa? Na cava eda vulica vei Ruci kei Neomai me baleta na vuvale?
ANA
Talaucaka na Lomana Vua na Kalou ena Masu
Nona vakabauti Jiova o Ana e vukei koya me vosota na ituvaki dredre e sotava tiko.
SAMUELA
A ‘Tubu me Levu na Gone ena Mata i Jiova’
Na cava e duidui kina nona susugi o Samuela vei eso tale na gone? E dei vakacava nona vakabauta ena valenisoro?
SAMUELA
A Vosota na iTuvaki e Veivakayalolailaitaki
Eda sotava kece na ituvaki e veivakayalolailaitaki kei na dredre e vkatovolei kina noda vakabauta. Na cava eda vulica ena vosota i Samuela?
APIKALI
Na Yalewa Yalomatua
Na cava eda vulica ena ituvaki dredre e sota o Apikali ena nona vakawati?
ILAIJA
E Tokona na Sokalou Savasava
Eda na vakatotomuri Ilaija vakacava nida veivosaki kei ira na saqata na ivakavuvuli ni iVolatabu?
ILAIJA
E Yadra, Qai Wawa Tiko
E laurai vakacava vua na parofita o Ilaija ni vinakata me yaco na iyalayala i Jiova?
ILAIJA
E Vakacegui Koya na Nona Kalou
Na cava e yaco e vakayalolailaitaki Ilaija sara ga, lai tini kerea me mate?
JONA
E Vuli Mai na Nona Cala
O bau rere vakataki Jona ni solia vei iko o Jiova e dua na ilesilesi? Eda vulica ena nona italanoa na vosovoso kei na yalololoma i Jiova.
JONA
E Vulica me Yalololoma
Ena vukei keda vakacava na italanoa i Jona me dikevi keda tale mada?
ESITERI
E Bolemate ena Vukudra na Tamta ni Kalou
Mo vakaraitaka na itovo na loloma e dei me vakataki Esiteri e vinakati na vakabauta kei na doudou.
ESITERI
E Marama Vuku, Yaloqaqa, Qai Sega ni Nanumi Koya Ga
E vakaraitaka vakacava o Esiteri ni sega ni nanumi koya ena vuku i Jiova kei na nona tamata?
MERI
“Raica! Au Yalewa Dauveiqaravi i Jiova!”
Na cava e kaya o Meri ni tukuna vua na agilosi o Keperieli me baleta nona vakabauta? Na cava eso tale na itovo vinaka e vakaitovotaka?
MERI
E ‘Veinanuyaka Voli e Lomana’
Na veika e yaco e Peceliema, e vakadeitaka na vakabauta i Meri me nuitaka na yalayala i Jiova.
JOSEFA
E Veitaqomaki, Veiqaravi, Qai Yalodina Tiko Ga
Sala cava e taqomaka kina nona vuvale o Josefa? Na cava e kauti Jisu kina i Ijipita o Meri kei Josefa?
MARICA
“Au Vakabauta”
E vakadinadinataki vakacava ni dei na vakabauta i Marica ena gauna e rarawa kina?
PITA
E Sega ni Rawai ena Rere kei na Vakatitiqa
Na vakatitiqa e rawa ni veivakaleqai. Ia e sega e vorata o Pita na vakatitiqa kei na rere ni muri Jisu.
PITA
E Yalodina ni Vakatovolei
E vukei Pita vakacava me ciqoma na veivakadodonutaki nona yalodina kei na nona vakabauta?
PITA
E Vulica Vua na Turaga me Dauveivosoti
E vakavulici Pita vakacava o Jisu me dauveivosoti? E vakaraitaka vakacava o Jisu ni vosoti Pita?
iTinitini
E kaukaua vakacava nomu vakabauta? O na vakadeitaka tiko ga vakacava nomu inuinui?


text:
Ni Sa Bula Vinaka!
E rawa ni ra vakayagataka na veivale ni wilivola e Weligitoni ko ira era vakaitikotiko e na koro levu ko Weligitoni. Era tu e na veivale ni wilivola taucoko e sivia na 400,000 na i vola, se i vola e vakagauna na kedra tabaki. E levu na i vola oqori e rawa ni ra tauri ka sega ni saumi. E rawa na wili niusiveva se vuli lesoni e na veivale ni wilivola.
Yalovinaka kerea e dua na vakailesilesi ni vale ni wilivola me vakaqara na i tukutuku ko gadreva.
Vaqaqa:
- na sala ni curu mo lewe ni vale ni wilivola
- na vanua era tiko kina na vale ni wilivola kei na gauna era dau dola kina
- na i tukutuku e dodonu me ra kila ko ira era vakayagataka na vale ni wilivola
- na veika e tu me baleti ira na GONE
- na veika e tu me baleti ira na UABULA
- na i vola era tu me baleta na veimataqali cakacaka kei na veivakacakacakataki
- These pages are also available in English
Na Veivanua me kune kina na i Tukutuku vaka Viti:
- High Commission of the Republic of the Fiji Islands to New Zealand
- Wellington Fijian Community Inc. Veitaratara kei: Savenaca Daugunu
Na veivuke me baleta na vakaitikotiko e Weligitoni:
Na Veivakavaletaki
Na vakaqarai ni vale me saumi se voli, kei na veiqaravi ni Matabose ni Koro ko Weligitoni.
Na i tovo ni bula
Na i tukutuku me baleta na i tovo ni bula kei na veiqaravi e caka kina, ka wili kina na qaravi ni bula raraba, na qaravi ni bati kei na veileqa tubu koso.
Na Vuli
Na qaravi ni nodra vuli na gone era se bera ni tekivu vuli, na vuli e na i vakatagedegede ni paraimari kei na sekeneri, na vuli toro cake kei na nodra vuli na uabula.
Na Cakacaka kei na Bisinisi
Na i tukutuku me baleta na vakaqaqara cakacaka, na nodra vakaiyautaki na i taukei ni cakacaka, kei na cicivaki bisinisi e Niu Siladi.
Na Veika Vakalawa
Na veivuke ni veiqaravi e na veika vakalawa kei na i tukutuku me baleta na lawa ni vanua ko Niu Siladi.
Na Draiva kei na Veilakoyaki
Na draiva e Niu Siladi kei na veilakoyaki e na sala ni veilakoyaki e taukeni raraba e loma i Weligitoni.
Na veika Vakailavo kei na i Vakacavacava
Na i tukutuku ni dola akaude e na baqe, na i vakarau e vakayagataki e na veika vakailavo, kei na veiqaravi era solia na baqe.
Na Veika Raraba
Na i tukutuku yaga tale e so me baleta na veivosa tani, na vosa vaka Niu Siladi kei na vosa vaka Maori e dau vakayagataki vakawasoma, na vakavakarau ni bera ni yaco e dua na ka rerevaki me vaka na uneune, na vakau i vola.
Na Vanua me laurai kina na i tukutuku me baleta na Wellington City Council:
- Wellington City Council
- Wellington Community Directory
- Get Thru (Get ready for a disaster)


text:
Cava na Matanitu ni Kalou?
Cava na Matanitu ni Kalou?
ERA VAKABAUTA ESO ni vakatakarakarataka nona tiko na Kalou e lomada. Eso tale era nanuma ni dusia na sasaga ni tamata me vakilai e vuravura na vakacegu kei na sautu. Cava o nanuma?
KA E KAYA NA IVOLATABU
“Ena vakarautaka na Kalou ni lomalagi e dua na matanitu ena sega sara ni vakarusai. . . . Ena vurumemeataka, ena vakawabokotaki ira na veimatanitu kece [vakatamata].” (Taniela 2:44) Io, na Matanitu ni Kalou e dua dina na matanitu.
CAVA TALE E KAYA NA IVOLATABU?
Ena veiliutaki mai lomalagi na Matanitu ni Kalou.
—Maciu 10:7; Luke 10:9.
Ena vakayagataka na Matanitu qori na Kalou me vakayacora kina na lomana e lomalagi kei vuravura.
—Maciu 6:10.
Ena yaco mai ninaica na Matanitu ni Kalou?
CAVA O NA KAYA?
Sega ni dua e kila
Sa voleka sara
Ena sega ni yaco mai
KA E KAYA NA IVOLATABU
“Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.” (Maciu 24:14) Ni sa vakacavari na cakacaka vakavunau, sa na qai yaco mai na Matanitu ni Kalou me vakarusa na ituvaki ca qo.
CAVA TALE E KAYA NA IVOLATABU?
Sega ni dua vei keda e vuravura e kila na gauna ena yaco mai kina na Matanitu ni Kalou.
—Maciu 24:36.
E vakadinadinataki ena parofisai vakaivolatabu ni sa voleka ni yaco mai na Matanitu ni Kalou.
—Maciu 24:3, 7, 12.


text:
RA TAROGA NA ITABAGONE
Meu Tinia Neirau Veikilai? (Wase 2)
Na imatai ni ka mo cakava, digia na vanua kei na gauna vinaka mo drau veitalanoa kina. Na cava na kena ibalebale qori?
Vakasamataka mada na ka o vinakata me caka vei iko. (Maciu 7:12) O na vinakata me vakasavui e matanalevu na itukutuku qori? Sega.
Ke rawa, ena vinaka mo kua ni tinia nomudrau veikilai ni o katona na nomu itukutuku ena talevoni, se o vakauitukutuku ena talevoni, se imeli. Ia mo digia na gauna kei na vanua mo drau veitalanoataka kina na tikina bibi qo.
Na cava mo kaya ni sa kena gauna mo tukuna kina na lomamu? E uqeti ira na lotu vaKarisito na yapositolo o Paula mera dau “tukuna na ka dina” vei ira na kainodra.
E bibi mo maqosataka na ka o tukuna qai dei kina. Vakamatatataka na vuna o nanuma kina mo sa tinia nomudrau veikilai.
Sega ni tukuni mo vakayatuyatutaka na nona malumalumu, se o vakalewai koya. E vinaka mo kua ni kaya, “O sega ni cakava qo” se “O sega sara ga ni cakava ya,” ena vinaka mo veisautaka qori ina ka o vinakata—“Au taleitaka e dua e dau . . .” se “Au nanuma me sa tini na veikilai qo baleta ni . . .”
Mo kua ni vakamalumalumu se rogoca na ka era vakatukuna eso. Nanuma tiko, ni o digia mo tinia na veivosaki ena dua na inaki vinaka. Qarauni nomu itau gona, de coriti iko tale ena nona ilawaki qaseqase mo veisautaka nomu vakatulewa. E kaya e dua na goneyalewa o Lori, “Niu tinia oti ga na neirau veikilai kei noqu itau, sa dau matararawa voli ga e veigauna. De dua e cakava qori meu lomani koya kina. A via ca toka vei au. Ia e sega ni mai veisautaka noqu vakatulewa na nona ivukivuki.” Io me vakataki Lori, e bibi mo kila na ka o vinakata qai dei ena nomu vakatulewa. Me sega na nomu sega.
Revurevu ni Kena Tini na Veikilai.
Kua ni kurabui ni o na rarawataka ni sa mai tini na nomudrau veikilai. De o na vakila tale ga na ka e sotava na daunisame, ni kaya: “Au sa lomaleqa qai yalolailai vakalevu, au lako voli ena rarawa ena siga taucoko.”
De dua era na uqeti iko na nomu itokani e vinaka na nodra inaki, mo solia tale vua na gauna. Mo qarauna sara! O iko ga o na vakila na vinaka se ca ni nomu vakatulewa, sega ni o ira na nomu itokani. Mo kua gona ni rere, dei ena nomu vakatulewa, dina ga ni o na rarawataka na veika e yaco.
Mo kila tiko, ni toso na gauna ena seavu nomu rarawa. Ena vinaka mo muria eso na ivakasala qo me yaga vei iko.
Tukuna na lomamu vua e dua o nuitaka.
—Vosa Vakaibalebale 15:22.
Masulaka vei Jiova.
—Same 55:22.
Vakaogai iko.
—1 Korinica 15:58.
Kua ni tu duadua ga!
—Vosa Vakaibalebale 18:1.
Saga mo veimaliwai tale kei ira era na uqeti iko. Saga mo dau vakananuma na ka e vinaka.
—Filipai 4:8.


text:
Era Vakabauta na iVakadinadina i Jiova Nira na Vakabulai Duadua Ga?
Sega. E milioni vakacaca era bula ena veisenitiuri sa oti era sega ni iVakadinadina i Jiova, ia e rawa tale ga nira vakabulai. E vakamacalataka na iVolatabu na vuravura vou e yalataka tu na Kalou, “
nira na vakaturi mai na mate na yalododonu kei ira na sega ni yalododonu.” (Cakacaka 24:15) Kena ikuri, e levu vei ira na bula tu qo e rawa nira mai qarava na Kalou ena dua na gauna, ra qai rawata tale ga na bula. Se mani cava na ituvaki, e sega ni noda itavi meda lewa o cei me bula se rusa. Qori na itavi duadua ga i Jisu.—Joni 5:22, 27.


text:
Kaburaki na Sere
/iVakatagi kei na iVunau kei ira na Matasere ni Tabernacle
kei ira na lewe ni Mataivakatagi ena Lomanibai ni Valetabu.
Raica na ivakatagi yadua eke: http
://bit.ly/1oYQAVy
1. Marau
na Tui Sau
2. Kacivi mo Veiqaravi
3. Turaga, Meu na Muri
Kemuni (Oqani taudua)
4. And He Shall Purify
, mai na Messiah
5. Na Loloma ni Kalou
6. Na Cava
na Loloma (iVunau)
7. Where Love Is
8. Thou Lovely Source
of True Delight
Na cava na loloma - Na Ivunau
Ena so na gauna, ena yaco me da kila e dua na ka ena noda kila vinaka e dua na ka e sega ni o koya. Eda vulica na buladokai, me kena ivakaraitaki, ena noda sotava na lasu. Eda vulica na yaloqaqa ena noda sotava na rere. Ka rawa ni da vulica na loloma ni da vakasamataka na kena ivakaraitaki lasutaki. Na loloma e sega ni veivakasaurarataki se lewa na ka kecega; na loloma e sega ni vuvu se yaloca; na loloma e sega ni veivakawaleni, sega ni vosota, se veilecayaki.
Me vaka e dikeva o Shakespeare
, “Na loloma e veisau kevaka e veisau na ituvaki ni ka” e sega saraga ni loloma.
Na loloma dina, na loloma sega ni nanumi koya ga, e sega ni malumalumu sobu ni sa seyavu yani na totoka se sa dredre mai na bula. Kevaka e dua na ka, ena titobu na wakana ka tete yani vakayawa na tabana ena veitikina yadua e wasei. E dua na kena turaga e vakamacalataka na kena tubu nona lomana na watina ena loma ni 55 na yabaki ni nodrau bula vakawati. E kaya o koya, “Au dabe ena vakayakavi e yasa ni teveli kadua mai vei watiqu ena yakavi ena noa. Keirau sa lako vata voli mai ena gauna ni cava kei na draki vinaka...
Niu raici koya ena yasa ni teveli kadua, au raica e vica na salulu e matana kei na ligana. Era sa sega beka ni totoka me vaka e liu? Sega, na dina, ni ra sa qai totoka cake. E tu na kedra dui totoka na salulu oqori, ka kunevotu ena kedra iserau ni vakadeitaka mai na qaqa kei na dokai kei na loloma e titobu ka kaukauwa cake mai na veigauna kecega.”
Na mataqali loloma oqori e dau tudei sara, veivakauqeti duadua, ka kaukauwa gadrevi vakalevu duadua ena veivuravura. E rairai na ka duadua ga e titobu cake mai na kena gadrevi me ciqomi, na kena gadrevi me soli yani.
Sa dina, me vaka na veika kecega e cecere na kedra yaga, e sega ni dau seraka ena dua ga na bogi na loloma. Ena so na gauna eda dau veitalanoataka na “loloma ena imatai ni nodrau sota,” dau malua na taucoko ni kena seraka mai na loloma. Ena taura na gauna, ia na loloma e sega ni dau yalolailai, baleta, me vaka e vakavuvulitaka na iApositolo o Paula
, na loloma “sa ubia na ka kecega, sa vakabauta na ka kecega, sa vakanuinuitaka na ka kecega, sa vosota na ka kecega.” Ni sa oti na ka kecega, o ira era a susuga cake ena vosota na nodra loloma era na marautaka na vua kamica ni nodra sasaga, eke vakakina ni sa oti eke, ka ra na raica ni dina sara ni sa “sega ni mudu” na loloma.
Nai ka 4516 ni kena vakaraitaki. Kaburaki ena 3 ni Epereli, 2016. (Fijian
)
- published: 18 May 2016
- views: 135


text:
RA TAROGA NA ITABAGONE
Au sa Rawa ni Veibuku?
Na cava na veibuku?
Na cava na inaki ni veibuku?
Au sa yacova na yabaki ni veibuku?
Na cava mo kua ni kusa kina na veibuku?
Na cava na veibuku?
O dau lako vata vakalevu kei na dua na tagane ke o yalewa, se yalewa ke o tagane. O sa veibuku tiko?
Drau sa veivinakati tiko kei na dua. Levu na gauna ena dua na siga, drau dau vakauitukutuku se veiqiriti. O sa veibuku tiko?
Ena gauna kece o dau sota kina kei ira na nomu itokani, drau dau veitalanoa tiko ga. O sa veibuku tiko?
Ena rawarawa toka mo sauma na imatai ni taro. Ia ena via dredre mo sauma na kena ikarua kei na kena ikatolu. Na cava sara mada na veibuku?
Io, na veibuku e dua na ivakarau ni veimaliwai o vakaraitaka kina nomu taleitaka e dua, se taleitaki iko o koya.
Na isau gona ni taro tolutolu qori na io. Se mani drau veidomoni se veivosaki wasoma ena talevoni se veiraimata, e matanalevu se caka lo, qori gona na veibuku.
Na cava na inaki ni veibuku?
E dodonu me rokovi na inaki ni veibuku, me rau vakadeitaka kina na gonetagane kei na goneyalewa me rau veiwatini, se sega.
Io, eso na nomu icaba era raica vakamamada na veibuku. Era rairai taleitaka mera vakaitokani kei na dua na tagane ke yalewa, se yalewa ke tagane ia drau sega ni nakita mo drau vakawati. Eso era sega ni mareqeta na itokani va qori, era vinakata ga mera laurai e matanalevu, mera dokai kina.
Levu na gauna e dau lekaleka ga na veitokani va qori. E kaya e dua na goneyalewa o Heather, “Levu na itabagone era tinia na nodra veikilai ena veimacawa se rua na macawa. Era raica me lekaleka ga na veikilai, oya me vakarautaki ira ga ina veisere, sega ni vakawati.”
Ni o sa veibuku, mo kua ni vaqitoqito. Mo vakadeitaka gona ni donu na nomu inaki.—Luke 6:31.
Vakasamataka: O na vinakata me dua e vaqitoqitotaki iko me vaka na iyaya ni vakatatalo, me tomiki ga oti qai biu tale? Kua ni cakava qori vua e dua tale! E kaya na iVolatabu, na loloma e “sega ni cakava na ka e sega ni rakorako.”—1 Korinica 13:4, 5.
E kaya e dua na goneyalewa o Chelsea: “Ena so na gauna au nanuma ni ka ni lasa na veibuku, ia ena sega dina ni lasa ke dua e taura vakabibi, e dua tale e sega.”
iVakasala: Wilika na 2 Pita 1:5-7 qai digia e dua na itovo mo cakacaka kina mo vakarautaki iko ena veibuku kei na vakawati. Oti e dua na vula, raica na ka o sa vulica kei na ka mo vakavinakataka ena itovo qori.
Au sa yacova na yabaki ni veibuku?
Na yabaki cava o nanuma me tekivu veibuku kina e dua na itabagone?
Taroga qori vua na nomu itubutubu.
E rawa ni duidui na nomu isaunitaro kei na nodrau na nomu itubutubu. Se sega sara ga! Levu na itabagone era se sega ni via veibuku mera yacova mada na yabaki era na kilai ira vinaka kina, o rawa sara ga ni dua vei ira.
Qori na ka e vakatulewataka na goneyalewa o Danielle, sa yabaki 17. E kaya: “Niu nanuma lesu na rua na yabaki sa oti, e duidui sara na ka au dau raica vei koya au nanuma me watiqu ni vakatauvatani kei na ka au raica ena gauna qo. Ena gauna mada ga qo, au se sega ni vakadeitaka na vakatulewa qori. Au na qai vakasamataka ga na veibuku niu kila ni sa na vinaka na noqu itovo me vica tale na yabaki.”
E tiko tale e dua na vuna vinaka mo wawa kina. E tukuni ena iVolatabu na matavosa na “bula vakaitabagone” me vakamacalataka na kena kaukaua ena gauna qori na gagadre ni veiyacovi kei na veidomoni. (1 Korinica 7:36) Ni o veivolekati tiko ga kei na dua na tagane ke o yalewa, se yalewa ke o tagane ni o se donuya tiko na gauna qori, ena vakabulabulataka na gagadre ni veiyacovi, ena tini sara ena ivalavala tawakilikili.
Io, de ra raica vakamamada qori na nomu icaba. Levu era rairai vinakata sara ga mera veiyacovi. Ia o iko, mo vakaraitaka ni o yalomatua! (Roma 12:2) Kena ilutua, e uqeti iko na iVolatabu mo “dro tani mai na veiyacovi tawadodonu.” (1 Korinica 6:18) Ni o wawa me oti mada na gauna vakaitabagone, o na “biuta tani [kina] na ka ca.”—Dauvunau 11:10.
Na cava mo kua ni kusa kina na veibuku?
Ni o veimurimuri mo veibuku ni se sega ni kena gauna, e vaka ni o vakaukauataki mo veitarogi ena dua na lesoni o sega sara ga ni vulica. E sega ni dodonu me va qori! E vinakati na gauna mo vulica kina na lesoni mo kila na ka mo veitarogitaka.
E vaka kina na veibuku.
Me kua ni tauri vakamamada na veibuku. Ni bera ni o kila vinaka e dua, e vinakati na gauna mo vulica kina e dua na lesoni bibi, oya na veitokani.
Ena dua na gauna e muri, ni o sota kei na dua e ganiti iko, o sa na tu vakarau mo bucina e dua na veiwekani tudei. Koya gona, na vakawati vinaka e yavutaki ena nodrau veitokani vinaka e rua.
Ni o wawa ena sega ni yalani kina na nomu galala. Ia ena levu sara nomu gauna galala mo ‘marau [kina] ni o se cauravou.’ (Dauvunau 11:9) Ena tiko tale ga na gauna mo vakarautaki iko kina mo bucina eso na itovo, e bibi sara na nomu veika vakayalo.—Lele i Jeremaia 3:27.
Ena gauna qo, o rawa ni marautaka nomu veimaliwai kei koya o sa nanuma tiko. O na cakava vakacava qori? Drau veimaliwai kei na so tale. E kaya o Tammy: “Au kila ni Iasa sara ni va ya. E vinaka me levu na noda itokani.” E duavata kina o Monica, e kaya, “E vakasama vinaka meda veimaliwai vakailawalawa, nida veimaliwai kina kei ira e duidui na nodra itovo.”
Ia ke sa rui totolo mo vakasamataka e dua ena gauna qo, ena vakamosia ga na yalomu. Mo kua gona ni vakusakusa. Vakayagataka na gauna qo mo vulica na sala mo bucina kina na veitokani e dei. Ena dua na gauna, ke o vinakata mo veibuku o sa na kilai iko vinaka kei na ka o vinakata vua na kemu isa drau na bula vata ena gauna kece.
VULICA ESO TALE NA KA
RA TAROGA NA ITABAGONE
Au na Kila Vakacava ni Ganiti Koya me Watiqu?
O na kilai nomu itau vinaka vakacava, o qai sega ni raica ga na irairai e sau?


text:
Rawa ni Rau Nuitaki Au Noqu iTubutubu?
Ka o rawa ni cakava
Vakasamataka: Vakacava, e vakavuna nodrau sega ni nuitaki iko nomu itubutubu na nomu ivakarau?
Kena ivakaraitaki, e vola na yapositolo o Paula: “
Keitou vinakata me keitou dina ena ka kece.” (Iperiu 13:18) O rawa ni taroga, ‘Vakacava au dau tukutuku vakadodonu vei rau noqu itubutubu me baleta na vanua au tiko kina kei na ka au cakava?’
Lori
“
Au dau imeli lo vua e dua na cauravou au taleitaka vakalevu. Rau qai kila noqu itubutubu, rau mani vakarota meu tinia. Au yalataka sara niu na tinia, ia au cakava tiko ga me dua taucoko na yabaki. Na gauna ga rau toboka kina noqu itubutubu, au na kere veivosoti qai yalataka meu tinia, ia au cakava tiko ga. Yaco na gauna rau sa sega tale ni qai nuitaki au na noqu itubutubu!”
Na cava rau sega ni nuitaki Lori kina na nona itubutubu?
Ke o nona itubutubu o Lori, cava o na cakava? Na vuna?
Na cava e rawa ni cakava o Lori me rawa ni nuitaki ena imatai ni gauna ratou veivosaki kina kei na nona itubutubu?
Beverly
“
Rau sega ni nuitaki au na noqu itubutubu meu veimaliwai kei ira na tagane, ia qo au sa qai kila na vuna. Au dau wedevi ira voli na cauravou era qase vei au ena rua na yabaki qai dau vosa vakabalavu vei ira ena talevoni. Niu tiko ena dua na soqo, au na dau lai vosa ga vei ira. Rau mani vesuka tu noqu itubutubu na talevoni me dua na vula. Rau tarova tale ga noqu lako ina vanua era na tiko kina na cauravou ya.”
Na cava o na cakava ke o itubutubu i Beverly? Na vuna?
Vakacava, e sivia tale na ka rau vakatabui Beverly kina na nona itubutubu? Na vuna?
Na cava a rawa ni cakava o Beverly me rau nuitaki koya tale kina na nona itubutubu?
Rawa ni o Nuitaki Tale
Ka o rawa ni cakava
Kena imatai, digia na vanua o sa sega ni nuitaki kina.
Yaco mai vale ena gauna yalataki
Dina ena ka au yalataka
Yaco mai ena kena gauna donu
Vakayagataki ilavo vakayalomatua
Vakayacori ni itavi e lesi
Yadra ena kena gauna
Tuvai maqosa ni noqu rumu
Tukuna na ka dina
Vakayagataka vakayalomatua na talevoni se kompiuta
Yalomalumalumu ni kere veivosoti ni o cala
So tale
Kena ikarua, vakadeitaka mo cakava sara. Me nomu isausau mo nuitaki ena ka o via vakavinakataka. Muria na ivakasala vakaivolatabu: “
Biuta tani na tamata makawa ni salavata kei na nomuni itovo makawa.” (Efeso 4:22) Toso na gauna, era na raica kece, wili kina o rau nomu itubutubu na veiveisau o sa cakava.—1 Timoci 4:15.
Kena ikatolu, veivosakitaka kei rau nomu itubutubu na ka o sa vakadeitaka mo cakava. Kua ni cikeva me rau nuitaki iko vakalevu, tarogi rau ga vakavinaka ena ka rau nanuma mo cakava me rawa ni rau nuitaki iko kina.
Nanuma: Kua ni namaka me rau sa nuitaki iko ena gauna vata ya. Ni rau na via vakadeitaka rawa ni o dina ena ka o tukuna. Vakayagataka sara na gauna qori mo vakaraitaka ni o rawa ni nuitaki. Toso na gauna, rau na nuitaki iko qai solia vei iko na galala. Qori na ka a cakava o Beverly sa tukuni mai cake. E kaya: “Dredre dina noda saga meda nuitaki, ia e rawarawa wale tu ga noda cakava na ka eda na sega ni nuitaki kina.” Qai tomana, “Au sa nuitaki tiko ena gauna qo, au qai marautaka sara ga!”
Bibi me nanumi: Ke o daudina, o na nuitaki vakalevu.


text:
Ai Tukutuku-vinaka sa vola ko Luke
From Wikipedia
- Sa vunautaka na veivutuni ko Jisu, sa tukuna na lolo sa sega ni vua. Sa vakabula e dua na yalewa, sa tukuma na sore ni musita kei na leveni talega. Sa vakarota vei ira na nona tamamta me ra gumatua, a sa vunauci Eroti, kei Jerusalemi.
- Sa vakabula e dua sa tauvimate ko Jisu, a sa vakarota na yalomalumalumu. A sa tukuna ni sa vaka e dua na magiti levu na lotu. E vinaka me yalomatua ko ira na tisaipeli i Jisu, me ra vakatovolea talega me ra yaga.
- A vosa vakatautauvata kei na sipi sa yali ka kune tale, kei na taki ni siliva sa yali ka qai kune tale. Kei na gone sa biuti tamana ka qai lesu tale mai.
- A vosa vukatautauvata ni dau-ni-yautawa dodonu. Sa vunauci ira na Farisi ko Jisu, sa tukuna na tamata vutuniyau kei Lasarusa.
- Sa vakavulici ira na tisaipeli ko Jisu me ra kakua ni vakacala e dua, me ra kakua talega ni cudruvi ira sa vakacacani ira, ka qai veivutuni. Sa tukuna ni sa ka mana na vakabauta, a sa kilikili kei keda na yalomalumalumu. Sa vakabula eso na vukavuka, a sa tukuna nai valavala ni nona lako tale mai.
- Sa vakavulici ira ko Jisu me ra daumasu. Sa tukuni rau na Farisi kei koya sa kumuna nai vakacavacava. Sa kaya me ra yalomalumalumu. Sa vaka me via biuta na ka kecega ko ira sa via bula, sa tukuma na nona mate. A sa vakabula na mataboko.
- Sa vakabauti Jisuko ko Sakiusa. Sa tukuna ko Jisu na turaga sa cati koya ko ira na kai nona. Sa vodoka na asa ko Jisum ka lako ki Jerusalemi ni na ca, ka vakasevi ira era sa veivoli e na vale ni soro, a sa vakavuvuli ko koya e na veisiya.


text:
Qara mada e na vunau kei na itukutuku: kevaka era sa sega ni vosa me vaka na vosa oqo, sa ka ga ni sa sega dina vei ira na rarama. (Aisea 8:20)
E na nona bula ni cakacaka vakaparofita taucoko, e a vuqa na volavola nei Mrs. White me tokona vakaukauwa kina na dina ni Vola Tabu. E dau wasoma na nona vakauqeti ira na nona ilawalawa me ra wili Vola Tabu, vulica, ka wiligusutaka talega. Ni da sa kila oqo, e dau ka ni kurabui vei ira na lewe ni lotu SDA me ra rogoca ni a veisaqasaqa vakavica kei na iVola Tabu na nona volavola.
E sega ni veirauti na draunipepa oqo me na volai kece kina na matailalai ni nona volavola ka veisaqasaqa kei na iVola Tabu, ia oqo ga e vica na kisi me da dikeva:
- E a Vakacalai Atama Beka ko Setani?
NOTE: 1 e kaya na Tim. 2:14 A sa SEGA ni temaki ko Atama (Greek apato: Me lawakitaka/vakacala/vakaseseya), ia ko Ivi e a “apato” (lawakitaki/vakacalai/vakasesei). 2 Korinica 11:3 e kaya: “vakacalai Ivi e liu na gata e na nona ilawaki ca (Greek panourgia: lawaki ca/qaseqase)”.
E na 1 Tim. 2:14, ko Paula e vakatautauvatataki Ivi, o koya ka a vakamatavulotaki na matana, vata kei Atama, o koya ka a sega ni temaki se vakacalai. Oqo e dua na veivakatautauvatataki/veivakaduiduitaki matata. Ko Paula e vakatauvatani Ivi e na nona a temaki, kivei Atama, o koya ka a sega ni temaki, sega ni vakacalai, ka sega ni lawakitaki mai vua na gata.
- E a Vakarusai Beka ko Isireli Baleta na Kana Sivia?
NOTE: E a lutuki ira na tamata na mate ca, ni se bera mada ga ni ra mama na kakana. Era a totogitaki na tamata e na nodra garogaro, ka sega baleta na nodra kana sivia. Na garogaro sa ikoya na gadreva na ka e vakatabuya na Kalou. Na kana levu, sa ikoya na itovo ni kana vakasivia e dau vakamatautaki e na nona bula e dua na tamata. Na garogaro kei na kana sivia e rau ivalavala ca duidui sara.
Na kana sivia e sega ni bau cavuti e na Tiko Mai na Lekutu 11:33-34. E matata na iVola Tabu ni ra a mate na tamata e na vuku ni ivalavala ca ni garogaro. E a se sega ni soli vei ira na gauna me ra yaco kina me ra kana levu, baleta ni ra a mate ni se tiko ga e gusudra na kakana, me vaka e kaya na New King James Version “ka sa bera ni mama.”
Era a sa voroka na Isireli na i katini ni vunau, o koya ka vakatabuya e dua, me garova e dua na ka e vakatabui vua vakalawa. Baleta ni vakatabui na garova na ka e na veiyalayalati ni Kalou vata kei Isireli, e sa rawa Vua na Kalou me vakatauca na lewa ni totogi mate vei ira era voroka na ivunau oqo. Ia, e na yasana kadua, na kana sivia e sega ni cavuti me vakatabui e na veiyalayalati ni Kalou vata kei Isireli.
Na cava na vuna me solia kina na Kalou na itotogi mate vei ira na tamata, me baleta e dua na ivalavala ca ka sega ni vakatabui e na nodrau veiyalayalati kei Isireli? Na Kalou e totogitaki ira na tamata e na ivakatagedegede ni nodra ivalavala ca. Kevaka e voroka na nodrau veiyalayalati (vunau e 10) na nodra ivalavala ca na Isireli, ia e sa dodonu na Nona vakatauca na itotogi e veirauti kei na cala o ya – e ke, e dusia tiko na itotogi mate. Ia, na kana vakasivia e sega ni voroka na iVuanu e Tini, ka sega ni kune e na iVola Tabu ni dau soli na itotogi mate vua e dua e kana levu se kana vakasivia.
- E rawa beka ni da yalo dei ni sa noda na bula tawa mudu?
NOTE: Na vuna e a vola kina na nona ivola na apositolo ko Joni, o ya, me vakayalodeitaki ira na ivavakoso lewe-ni-lotu, ni ra sa rawata na bula tawa mudu. E na Efeso 2:8 e na New King James Version Bible, e kaya oqo, “Ni sa loloma walega dou sa VAKABULAI kina… “
- Na tauvi mate e ivalavala ca?
NOTE: E rawa vakacava me vua ni valavala ca na veimataqali tauvi mate kece? E a kaya na Kalou ni ko Jope e “a tamata yalododonu ka dau caka dodonu” (Jope 2:3). Ko Paula, e kaya ni “dua na voto ni kau sa vakalauti kina” na lewena me vakararawataki koya (2 Cor. 12:7-10). E kena ibalebale beka oqo ni a ivalavala ca nei Paula e vakavuna vua na rarawa oqo? E lasa dina me kaya na vosa oqo ko Mrs. White, baleta o koya mada ga e a dau tautauvi mate wasomaKo watina kei na rua na luvedrau, e ratou a mate kece e na mate ka a tauvi iratou. E dodonu beka me da vakabauta ni a vakavuna na nodratou mate na nodratou ivalavala ca?
- Tamata lotu vaKarisito me vakacabora na isoro ni nona cala?
Source: Cultic Doctrine, p. 371
NOTE: Oqo e na rairai na vinaka beka me baleta na kena vakailavotaki na lotu Kavitu, ia e na Veiyalayalati Vou, e sa sauma oti ko Jisu na isau ni nodra ivalavala ca na tamata e na veitaba gauna kece sara.
- O cei e a vosa vei Keni?
Source: www.truthorfables.com
- E Kalou Kaukauwa Beka ko Jisu?
Source: www.truthorfables.com
- E cati ira beka na gone itovo ca na Kalou?
NOTE: Ko Ellen White, e a tukuni ni dau veitaratara wasoma tu kei lomalagi, e na tadra, na raivotu kei na veisiko ni agilosi. E rawa beka vakacava me dua e tiko na nona ‘direct line’ ki lomalagi, me sa cala taucoko sara ga na nona raica na itovo ni Kalou? E a kaya ko Mrs. White ni sega ni lomani ira na gone itovo ca na Kalou. Oqo e sa veisaqasaqa qaqa sara ga kei na ivakatavuvuli nei Karisito.
“Kevaka e dua sa vakavuvuli vakatani, ka sega ni vinakata na vosa vinaka, io na Nona vosa na noda Turaga ko Jisu Karisito, kei na ivakavuvuli sa vakalotu; sa viavialevu ko koya, ka sa sega na ka e kila…” (1 Tim. 6:3,4).
E dina beka ni iwase levu ni volavola nei Mrs. White e veiriti kei na iVola Tabu, ia, eda sa raica talega, ni dau veisaqasaqa kei na iVola Tabu e na so na gauna. E sa dodonu beka me da kua ni okata me bibi sara na vica na gauna e veisaqasaqa kina kei na iVola Tabu na nona volavola, baleta ga ni veiriti kei na iVola Tabu na iwase levu ni veika e vola?
Sa na dodonu beka kina kevaka e veiwakitaki na dina kei na so na lasu? E sega walega ni veisaqasaqa kei na iVola Tabu na ivakavuvuli nei Mrs. White, ia e sa la’ki tomana talega o koya na iVola Tabu, e na nona vakuria kina na veivakavuvuli kei na veilawa e vuqa ka sega ni kune e na iVola Tabu. O koya eda sa rawa ni kaya kina e ke, ni da vakabauta ni sa “fail”taka o koya na veitarogi oqo ni ‘parofita’.


text:
Oqo gona ko Wati Koroi, e marama ni Namuka i Lau ka vasu ki Korotolu, Moce Lau. E kena dau dina ena cula ivinivo, sote,jaba, Mumu, latilati, iyaya ni tevutevu me waka na veimataqali waqa ni lokoloko piqi kei na kena e karakarawa e ukutaki vaka totoka ena embroidery, volai kina na yaca se yacadrau na vakamau, taunamu serau ka ukutaki ena silika kei na lace ka vakavakaitamera na kena raba kei na balavu - e lewa ga o koya e nona na kena levu na taunamu.
E rise na yateda ena qoroqoro ena noda raica na uasivi kei na lagilagi ni veka e cula ko Wati Koroi


text:
Advertisement Click on exit Close the Add
GU RA ME Gu Ra Me Ep 3YOUTUBE LINKS,
GU RA ME Gu Ra Me Ep 3 LIVE,
GU RA ME Gu Ra Me Ep 3 TODAY EPISODE,
GU RA ME Gu Ra Me Ep 3 LIVE DAILYMOTION,
GU RA ME Gu Ra Me Ep 3 LATEST PREVIEW,
GU RA ME Gu Ra Me Ep 3 TEASER,
GU RA ME Gu Ra Me Ep 3 TODAY EPISODE,
Category: Japanese Dramas Tags: GU RA ME Gu Ra Me Ep 3 LATEST PREVIEW, GU RA ME Gu Ra Me Ep 3 LIVE, GU RA ME Gu Ra Me Ep 3 LIVE DAILYMOTION, GU RA ME Gu Ra Me Ep 3 TEASER, GU RA ME Gu Ra Me Ep 3 TODAY EPISODE, GU RA ME Gu Ra Me Ep 3YOUTUBE LINKS
Advertisement Click on exit Close the Add


text:
E Rawata Beka ko Ellen G. White na 7 na Veitarogi ni “Parofita” Ka Lavaki e na iVola Tabu?
Ai Vakasala Bibi :
Oqo e na rairai website veivakayavalati duadua vei so vei kemuni ko ni na wilika. Sa kerei mo ni rai vakararaba ka dolava tu na nomuni vakasama ki na veika rogorogo vou, ka wilika e na yalo e tadola ka vakarorogo ki na domo lailai o ya.
Au gadreva me’u vakamatatataka vakavinaka sara e ke e dua na ka bibi.
E na veika kece e volai e na ivola oqo, e sega ni kena inaki me vakadiloi kina e dua na matalotu, se me vakalewai kina na nodra bula na lewena. E vuqa na noqu itokani era vakamuria tu na ivakavuvuli nei Ellen G White, ka sa sega ni lomaqu me’u vakamavoataka na yalona e dua vei ira, e na vuku ni dina e cauraki e ke me baleta na parofita oqo.
Ia, e inaki duadua ga ni ivola oqo, me cereka na dina, ka me solia na galala vei keda me rawa ni da vakatulewataka vakadodonu kina na noda digidigi, e na noda sa kila vinaka na veika kece me baleta na parofita oqo.
I.Q.Varea
Malevani 2015
—————————————————————————
Table of Contents
Na Bibi Ni Kena Vakatovolei Na Yalo Kecega
VEITAROGI #1: Me Yaco Na Ka e Parofisaitaki
VEITAROGI #2: Tabu me Kunei na Lasu e na Nodra Parofisai
VEITAROGI #3: Tabu Me ra Butakoca na Nodra Volavola na Tani
VEITAROGI #4: Sega ni Rawa me Veisaqasaqa kei na Vosa ni Kalou
VEITAROGI #5: Dodonu Me Vuataka na Vua Vinaka
VEITAROGI #6: Na Parofita Me Ra Veivakatataki Cake, Veivakaukauwataki ka Veivakacegui
VEITAROGI #7: Na Parofita Dina E na Tokona na iVakaro Kece nei Paula
Na VEITAROGI ni Parofita ka Taurivaki e na Lotu SDA


text:
Era Lotu vaKarisito na iVakadinadina i Jiova?
Io. Keimami vakatokai me lotu vaKarisito ni:
Keimami saga me keimami muria voleka na ivakavuvuli kei na itovo i Jisu Karisito.—1 Pita 2:21.
Keimami vakabauta ni o Jisu e bibi ena noda vakabulai, ni “
sega tale ni dua na yaca e ruku i lomalagi e soli vei keda meda vakabulai kina.”—Cakacaka 4:12.
O ira na mai iVakadinadina i Jiova era papitaiso ena yaca i Jisu.—Maciu 28:18, 19.
Keimami masu ena yaca i Jisu.—Joni 15:16.
Keimami vakabauta ni o Jisu e Ulu, se lesi o koya me lewa na tamata kece.—1 Korinica 11:3.
Ia keimami duidui mai na lotu tale eso era vakatokai me lotu vaKarisito. Kena ivakaraitaki, keimami vakabauta na ka e tukuna na iVolatabu ni o Jisu e Luve ni Kalou, e sega ni tiki ni Letoluvakalou. (Marika 12:29) Keimami sega ni vakabauta ni bula tale tiko e dua na ka ena gauna e mate kina na tamata, e sega tale ga ni vakaivolatabu nona veivakararawataki tawamudu na Kalou ena bukawaqa mai eli. Keimami vakabauta tale ga ni sega ni dodonu mera vakaitutu o ira na veiliutaki ena ka vakalotu mera cecere kina vei ira na kena vo.—Dauvunau 9:5, 10; Maciu 23:8-10.


text:
Buddha
Sucu ena 563 B.K. mai na dua na Yavusa Hindu e Nepal. A kauwaitaka na veivakararawataki a yaco wavoliti koya tu.
Dro tani mai na vale vakatui nei tamana, vakanadakuya na vuravura, ka bula voli vakadravudravua. Vakasaqara na veivakararamataki, a raica na ka e qai vakatoka me “sala ni veisereki.” Tukuna ni sa yacovi Nirvana, e dua na ituvaki ni bula eda sa sega kina ni kauwaitaki, na mosi, se eda sega ni kilai mai vei ira e taudaku. A yaco me nodra qasenivuli na italatala ni vakabauta vaka-Buda.